text:
landong baeud
AngkotTeu di Bandung teu diTasik, teu di Garut boa ketang di Batam mah beda…. eta kalakuan kenek angkot dimana wae lamun jojorowokan nawarkeun jurusan angkotna atawa nanyakeun nu erek turun atawa eureun ka panumpang sakapeungmah matak piambeukeun, pikabingungeun anu kakara tapi lamun geus apal mah sok hayang seuri, geura reungeukeun :di Bandung : “Gede….. Panjang……Gede…..Panjang……!!”
kade…lain keur promosi obat taeun nu ayeuna keur meuweuh atawa promosi sabangsa ma erot, tapi nawarkeun rute angkot jurusan Gedebage Leuwi panjang….!
“Aceh……Merdeka……Aceh…….Merdeka……!!” jojorowokan sataker kebek najan hareupeun tangtara atawa pulisi oge moal nepi ka di tewek da di Bandung mah geus arapaleun lamun kenek eta nawarkeun angkot jurusan Cicaheum Kebon kalapa ngan rutena ngaliwatan jalan merdeka jeung jalan aceh
“Binatang…..ada turun…..? ibu……bapa…..binatang……!” tong waka ambek disebut kitu teh, si kenek nanyakeun bisi aya nu turun di kebon binatang di jalan taman sari anu kaliwatan ku angkot
Eta di Tasik mah kieu jorowok na teh “sila…….sila…..hiji deui…!!” lamun seug ninggang ka jalma nu anyar ulin ka Tasik mah bakal ho’okeun ngadeng jorowok kenek anu ngagantung na lawang panto, rek teu kitu kumaha atuh….sakitu katingali metetna bet anu dijero oge diaradu tu’ur ari jojorowokan sila……sila…hiji deui…….?
padahal manehna teh nawarkeun jurusan ka pancasila
Ari di Garut mah karunya ka anu ngarana DANA, kade nya bisi aya baraya anu ngarana dana tong waka ambek jeung kasigeung lamun ngadenge jorowok kenek angkot “DANA EGANG….DANA EGANG……….” eta teh lain moyokan dana pedah leumpangna egang tapi nawarkeun angkot jurusan Sukadana-Sukaregang Naek angkot di Bandung deui: Jorowok kenek ngajorowok…..Supratman… jrut turun panumpang lalaki tengah tuwuh..
Jorowok deui….Raja mantri….jrut Mang Jamal turun…
Rengganis…..jrut Neng Nia turun Teuku Umar….jrut deui lalaki turun… Na ari celengkeung teh….urang batak ngajorowok… “aku Rajagukguk tak dipanggil-panggil jadi bila awak turun bah! “
Basa Inggris
Bu Lia teh guru basa Inggris anu katelah the killer ceuk barudak mah. Barudak awewe mah biasana balageur, beda jeung barudak lalaki nu borokokok. Unggal bade rengse palajaran, anjeuna sok ngetest murid muridna.
Poe kahiji: Ayeuna ibu rek ngetest maraneh ihwal irregular verb, anu bisa ngajawab bener, meunang balik ti heula ! “, saur ibu guru Lia.
“Anu teu bisa, nangtung di hareup nepi ka ibu kaluar ti kantor ! “, si ibu teh ngancem.
“Fitha, sok se! butkeun contohna irregular verb !”, ibu guru Lia naros. “Bring – brought – brought, hartosna nyandak” “Alus….
Cikan Yogi ! Tong heureuy bae !”, si Yogi katelah tukang heureuy. “Dag
- dig – dug, hartosna abdi teu acan ngadamel PR”. “Nangtung dihareup !
Dadan ! “Brang – breng – brong, hartosna emak ngambek di dapur alatan teu gaduh beas” “Nangtung dihareup! Dikdik ! “Begang – begeng – begung, hartosna siga awak Datuk Maringgih ” “Nangtung dihareup! Yusuf ! “Dar – der – dor, hartosna perang di Irak jeung Palestina”.
“Nangtung dihareup! Mahmud ! “Pak – pik – pek, hartosna abdi beberes di bumi “. “Bohong maneh mah tara beberes .Nangtung dihareup! Endang !
“Blag – blig – blug, hartosna si Atun diajar leumpang “. “Nangtung dihareup! Nandang ! “Brak – brik – brek, hartosna awut-awutan.
“Nangtung dihareup! Naddy! “Plak – plek – plok, hartosna bararahe”.
“Masingna ase rehe at! uh! Nangtung dihareup! Epul ! “Cas – cis – cus , hartosna nyarioskeun batur “. “Nangtung dihareup! Kabeh baralegug!
Doddy ! ” Si Doddy teh budak nu geumpeuran, titatadi geus ngahodhod sieuneun ditanya. Ayeuna ditanya pisan ku bu Lia. Bakating ku geumpeur, ari seduuut …. teh hitut “Brat – bret – brot nyah!?, saur ibu Lia mayunan : ” Kaluar kabeh! “, ibu Lia bendu.
GERENTES HATE
Sayudi
Gunung Karikil
Cibiuk dina suku
satapak jalan ka puncak
ambuing, netekna ngigelan karep
Pangeumbing eurih garing
Srangéngé morérét haté
Kutan katiga, panutan
Henteu lantis ku cimata
Saléngkah nanjeur kabetah
Sarénghap beurat kaseunggah
Euleuh lewangna …
Di tukang umur ngajungkrang
Mipir gawir
Mumunggang anu kasorang
Biheung datang
Ka anu ditéang
Batuna sarwa kulawu
Tapi mun puncak katincak
Déét temen nu kakobét
Gunung puntang
Mo burung keuna panangtang
Bongan hirup, panutan
Teu wéléh nguntup
Chyé Rétty Isnéndés
ADUH MANUK
Geura eunteup dina haneutna keukeup
Haturkeun pangwilujeng unggal enjing
Kapan soanten anjeun imut nu ngagalindeng
Cirebon, 20.09.99
ADUH WENGI
Taya bulan wungkul kiceup bentang ngaheureuyan
hate mah tinggaleun dina horison tanpa wangen
Cirebon, 22.09.99
ADUH CIREBON
I
Lawang saketeng mapagkeun ku kakangen
Duh ieu ati milari imutna wali
II
Angin palabuan nyambuang seungit
pamayang. Bentrakna kembang beurang
teu kungsi ngelebuhkeun harepan
III
Gupay-gupay tangkal buah ngahiap
misono letah. Mending ngala hurang
nu luncat ka hate urang.
Cirebon, 23.09.99
ADUH ISUK
Dayang Sumbi ngebetkeun raragna
Sumirat sorot socana haneut nyaliara
najan wegah neuteup deudeuh dina
rasa indung beurang.
Cirebon, 24.09.99
Juniarso Ridwan
DI BASISIR RANCA BUAYA
angin geus manjangkeun walungan,
nepakeun hujan ka sakur dangdaunan,
lebah muhara ngadon nyangsaya na lengkob,
magar ditundung ku bulan nu pundung,
bongan peuting ngahaja dipurak,
poekna mancawura ditandean ku letah lambak,
keur mapaes laut nu pinuh sasalad,
ditandaan ku sesemplekan bentang.
basisir ngan bati rungsing,
batu-batu geus lawas ngarasula,
sumawonna pasir geus ilang pipir.
nyampak karang neundeun kahanjelu,
saniskara lauk meh pada nyingkah,
nu ngambang ngan kaleng butut jeung sandal plastik,
diselang hate pamayang nu hapa.
2001.
MURU PEUTING
teuing ku sono kana wayah nu ngolebat,
jajantung meh bitu pinuh ku hawa nu motah,
pijalaneun teu diitung tarahalna,
hayang geura ngaguar impian.
buruan kawas geus lila teu katincak,
tatangkalan pasolengkrah,
cucuk meh rungseb unggal usik,
tulak panto masih keneh naplok.
aya saha di jero imah?
gerendengna nepi kana ceuli,
tapi da sidik taya sasaha.
na lebah golodog aya jirim nu mo bireuk,
ringkangna napel na lelembutan:
“rek naon mantog?”
2002.
————————————————————-
Galura:
EDDY D. ISKANDAR
LEUNGITEUN
Kuring leungiteun leuweung
nu ngembat na implengan
kuring leungiteun sagara
nu ngancik na rasa
Taya keur mipir-mipir
taya keur mapay-mapay
mayakpak waruga rangsak
ukur rambisak
PAMADEGAN
Hareupeun nampeu topeng-topeng
nu mengparkeun lengkah
kuring dikenyang ka pakalangan
ngajak ngigelan kasenang
Saha nu bisa mungpang
meruhkeun kahayang
mun hate katalimbeng
kalebuh na talaga dunya
Reup peureum
mantengkeun pangbalikan
najan ukur kakalicesan
aya keneh lawang saketeng
nu nyaangan lalampahan
ka nagri jatiwalagri
NU KATALANGSARA
Ilang rasa
taya cimata sakeclak
kasedih kapeurih
palid ka sagara amarah
Taya tempat nyiruruk
kabeh diburak-barik
taya nu nyesa
Ukur jerit
parat ka tungtung langit
nilar kaketir
Suda tanaga
taya tangan pangawasa
taya nu mirosea
Ka mana kudu ngalengkah
ka mana jalan sorangeun
rek mulang mulang ka saha
rek balik balik ka mendi
Taya bihari
taya kiwari
URANG TEU WELEH NYAKSIAN
Urang teu weleh nyaksian
kayakinan nu leungiteun tangtungan
iman nu leungiteun adegan
ibadah nu leungiteun akidah
barudak leungiteun tapak
Loba nu mupusti bulan
leungiteun hakekat suci
ramadhan lir kalangenan
bedana ukur pakean buni
jeung boboleklakan
ganti tangtungan
saheulaanan
Loba nu kabengbat ku pangirut
teu weleh tumut kana kahayang
nu boga lalakon
lantaran nya ti dinya
ngocorna cikahirupan
Tapi sakur nu bisa maca jaga
bakal tumaninah dina ibadah
langgeng napak na bulan suci
SUNDA
Ka ditu ka Pajajaran
ka bihari Siliwangi
menekung na patilasan
nu nganteng dina wangwangan
Nyukcruk karuhun
nyaliksik wiwitan
mageuhkeun kareueus
nu nyampak
bet lagu kapati-pati
Bandung 2003
—————————————————————————
Sajak-sajak Cucu Nurjaman
robahna dunya teu saperti abad nu ngajaul
lalaki di sagigireun pati teu weleh ngukuntit
bahaya nu rek diciptakeun ku anjeun sorangan.
tangtu palastra lamun kahirupan memang nyutat
yen diri kudu geura-geura mulang ka alak paul
pramudita. hirup memang muter jang. di lalaki
atawa awewe nu ngantet cukang irung di cai.
laju naon anu rek diharepkeun ti diri kuring.
ah sigana mah antara aya jeung peteng. basi na
kecap lain basi na napsu eta lalampahan hirup
pabeasan, 12 agustus 2001
sabab titiktitik rancage
loba jalma anu sirik kaasup kuring jeung si ki
sirik ku pangabisa pangaweruh anu lega. anting
oge milu murag waktu nyieun kuburan nu nyunda.
bari nungguan warisan sajak si ujang ukur bisa
seuri kana pergaulanana anu siga semar nu sono
ka cipacing nu balatak ku sora gilang ngoconan
nu rek ngahujankeun buku-buku nu ngalumburukan
daun-daun bayem dina panci anu geus siga pisan
munara monas anu ceuk risnandar mah kaajaiban.
pabeasan, 11 februari 2001
sabab ajip rancage
sabab ajip rancage jadi aki sering nyuni dinu
buni. Sabab ajip rancage aki ageung ku kaisin
henteu ngarti aksara jeung nulis ku basa para
manusa. aki lain babi pedah henteu ngarti anu
asing kayaning sundanesse literature oge lain
anjing lamun tuna kana francais. ukur inggis.
hayangna sagede gunung hanjakal can kungsi di
patepungkeun ku wanci di bandung bari mantun.
sabab aki mah ghaib saperti seungitna — malati
pabeasan, september 2001
aya anu hayang siga
dina luhur beusi kapireng aya anu keur nyetel
kaset anu teu kapake ku antimo jeung pel kabe
sabab sorana halimpu saperti majalah humor di
luhureun meja redaksi. mamah mamah ari kuring
siga ajip rosidi atawa henteu. ninun caritana
mundinglaya caritana jante arkidam caritanana
anu mangpuluh-puluh carita dina mangrebu-rebu
keretas. henteu siah. mani ngerakeun ka mamah
geura paehan. kedah kumaha mamah. kuring siga
pabeasan, septesmber 2001
————————————————————————-
Sajak-sajak Zahir Zachri
Parahyangan Kiwari
Parahyangan nu endah,
Panonoban para hyang,
Tungturunan para bujangga,
Nu lungsur ti kahyangan,
Lalayaran di Leuwi Sipatahunan,
Napak kancang narimbang rasa,
Rasa cinta jeung kanyaah,
Rumaksa reujeung ngariksa,
Sarakan, sempalan endah sawarga.
Parahyangan nu asri,
Panonoban para apsari,
Tungturunan para pohaci,
Nu lungsur ti kahyangan,
Icikibung siram di cikahuripan,
Mesuh diri mersihkeun pikir,
Nitiskeun deudeuh jeung asih,
Galeuh tatali paranti,
Miasih lemah pangbalikan diri.
Hanjakal, Silib teh leungiteun harti,
Hanjakal, Siloka teu timu rasa,
Dikamanakeun Gusti, dongeng sore pamarende sare,
Geuning simpe geus ilang tina lalambe,
Dikamanakeun Gusti, tali paranti birahi nu pasti,
Geuning ilang leungiteun pamali,
Ampun Gusti
Bongan teu dituturkeun ku harti, teu diudag ku pangarti.
Parahyangan kiwari,
Ilang dangiang bihari,
Siliwangi kasilih wawangi,
Pakujajar geus muguran,
Paku Sarakan kiwari geus ngarangrangan,
Parahyangan salin rupa,
Ilang tempat pangabetah,
Jati kasilih ku junti,
Da bongan Ki Sunda geus leungiteun ajen diri.
Zet/lembang/03/02
Kuring Leungiteun
Leungiteun, kuring leungiteun
Dikamanakeun, ieuh, dikamanakeun
Panon leungit paningalna
Ceuli ilang pangrunguna
Diri dikadali napsu
Leungiteun, kuring leungiteun
Dikamanakeun, ieuh, dikamanakeun
Rasa leungiteun rumasa
Pikir kaleungitan harti
Udar tina temah wadi
Tali paranti nu pasti
Gusti,
Rumasa diri geus cidra
Ngaranjah alam nu asri, kagungan Gusti,
Qur’an Hadis anu pasti, teu jadi tali paranti
Ampun, Gusti, ampun.
Leungiteun, kuring leungiteun
Dikumahakeun, ieuh, dikumahakeun
Rumasa diri kalangsu
Milaku hirup ku napsu
Nyiar hurip teu ku harti
Kiwari kuring leungiteun
Zet/lembang/3/2002
Sajadah
Lamun alam geus leungiteun pangabetah
Bumi leungiteun tempat nu tumaninah
Kahirupan ngan ukur ninggalan runtah
Tanda,
Manusa leungiteun ahlakulkarimah
Laku lampah misalah tina ibadah
Leuweung larangan kiwari ngan kari ngaran
Leungit, genclang herangna cikahuripan
Hejo ngemploh pagunungan ngarangrangan
Leungit dangiang tingtrim alam padesan
Tanda
Jatining hirup ilang tina kahirupan
Mangsa hujan di beh girang, hilir kaseredan banjir banding
Lambak sagara umpalan, laut motah basisir bala ku runtah
Cai umpalan ngarakrak taya rasrasan, ngaruksak sagala nu kaliwatan
Leungeun ranggah roroesan, nu palid kokoleaban
Na Mangsa halodo panjang, hirup karasa beuki bayeungyang
Lemah gahgar caina saat paragat, kahirupan hanteu menyat
Bongan rasa salah milampah,
Bongan pikir salah miharti
Tetekon nu Maha Suci, qur’an hadis teu jadi tali paranti
Kiwari,
Mangsana diri sumerah
Ngamparkeun sajadah nu munasabah
Sajadah panjang saleganing laku-lampah
Mundut pitukung Allah nu Maha Murah
Gusti, mugi tempatkeun usik malik diri abdi dina ibadah
Zet/lembang/3/2002
Tawaf
Labaik allahuma labaik,
Gusti,
Abdi dongkap nyumponan gupay salira
Nedunan panggero pikir jeung rasa
Serah diri nyanggakeun karumasaan
Abdi awor na ulekan manusa
Galeuh museur gumulung ngiblat Kabah
Sabeulit Ihram diri sumerah
Labaik allahuma labaik,
Gusti,
Abdi teu werat neda ampunan dosa
Teu kebat meredih neneda pamrih
Sanaos Anjeun maha welas tur asih
Ukur cimata murag saparat lengkah
Katuna diri sagara karumasaan
Mudal sapanjang milampah Tawaf
Lembang/Zet/03-02
Antara Kuring jeung Anjeun
Antara kuring jeung Anjeun, nu majar anggang tanpa wangenan
Pamohalan rek kahontal, najan ranggah balilihan
Tapi naha, geuning kaliwat mun kuring ised salengkah.
Antara kuring jeung Anjeun, nu majar kaliwat mun dijeungkalan
Tapi naha teu katepi, ku jerit sora panggero
Sora anu paling jero kalah simpe taya pangwaro.
Gusti,
Kudu kumaha nyinglar kasepi, nyingraykeun lalangse simpe
Sono ka diri geuning teu tepi-tepi
————————————————————————-
Mangle:
Ditampi ping: 19-03-04/02:56:13
Satutas Halodo Panjang
Basa anjeun lumantung di buruan
Kuring ngahaja nyumput di pangkeng
Lain teu hayang mantuan mipit kembang malati
Nu mangkak ligar satutas halodo panjang
Ukur ngelol ge na jandela nu melenge,
Kuring teu wasa…
Bongan kalimpudan ku galindeng Maskumambang
(Melania, Pebruari 2003)
Shinta
Bari nyidem kakangen ti kaanggangan
Najan enya nyiksa, horeng Shinta ngundeur kagandrung
Bari nyanghunjar dina kikisik nu ngampar bodas
Anteng neuteup lambak di Pananjung
Nu guligah ka darmaga
Naha ieu palabuhan pangjugjugan kalbu
Nu caina canembrang herang siga di taman sawarga
Rama ukur ngalengkah tungkul,
Bari ngamalirkeun kanyaah nu patulayah dina ati
Ngabalayarkeun rusiah nu dipentangkeun ku itungan Nu Kawasa
Bandung, Maret 2003
nNur Asrianti
—————————————————————
Ditampi ping: 07-03-04/22:55:09
Sajak Opat Wilet
mun turun tina angkot memeh parapatan ijan
[ngincid ngetan muru pengkoln dewi sartika
ngudag bemo sukajadi muru antri di stasion]
: lengkah ngoleang siga buah dadap nu peuray?
alun-alun ngajual saluhureun zona rehab
masjid agung mungkur kana kamari ieu
da blok dalem kaum + aa jadi pasar
pasolengkrah matak megah ngimeutan duriat betah
saha nu ninggalkeun si mana atawa mana
ninggalkeun pun saha? alam + mahlukna
dibuntel ku waktos dicombo fatamorgana
rungah-ringeuh mangga lilir. “singhoreng teh,” pokna
naha hate nogencang basa nyegat angkot kebon kalapa?
26/3.2002
Kangsreng
nyingkab simbut ibun di cibatu
kareta langsam luhureun viaduct
entog haroshos dina batin: “kuring mulang!”
numpak angkot ka soreang narah jalan nu
diaspalan: naha gedong deui gedong deui,
ti iraha patani nandur semen jeung moe beton?
kolecer kari seahna. nguliweng jeroning pikir
kanyaah kari waasna. molongpong jeroning ati
—mangsa panto diketrokan naha tatangga anu moro?
26/3.2002
Candi Lancah
hayang ngenyang kanteh waktos
siga lancah nganyam sayang
gordeng ipis antara hurip jeung perlaya
anteng jeroning pikir, anteng dipepende
hiliwir angin. tumaninah siga kanteh nu
diselepkeun jarum hate kana kabaya sutra
leupas tina rungsing pikir, leupas tina
kingkilaban zaman. nyangsaya dina
kongkolak siga si utun jeroning gua gabra
11/4.2002
Lagu Ki Mas Tanu
heula mana: cahaya panon poe,
kalangkang, atawa si awaking?
belegug kun nyiptakeun kelewung
langit fayakun, na simpe-petengna
: rundag-randeg ngimeutan si saha tea
naon nu nyesa na lolongkrang cahaya
jeung karandang kalangkang -pok-Na
basa awak karancang + merekplek jadi awu
ucang-ucangan dina dahan quldi, tumaninah
jeroning ayang-ayang gung goongna rame
11/4.2002 [MANGLE 1953]
Beni Setia
RESENSI BUKU : Sunnah-Syiah Bergandengan Tangan: Mungkinkah?
RESENSI BUKU
Oleh: Muhammad Anis Maulachela
Judul : Sunnah-Syiah Bergandengan Tangan: Mungkinkah?
Penulis : Dr. M. Quraish Shihab
Penerbit : Lentera Hati
Cetakan : Pertama, Maret 2007
Halaman : 303 + ix
Bulan lalu (3-4 April 2007), menjadi tuan rumah sebuah event internasional bertajuk Konferensi Ulama Sunni-Syiah. Konferensi yang berlangsung di Istana
Bogor ini diprakarsai oleh NU, serta didukung oleh Muhammadiyah dan pemerintah. Sebagaimana tercermin dalam pernyataan Hasyim Muzadi dan Dien Syamsuddin tentang pentingnya menggagalkan upaya musuh dalam memecah-belah Muslimin, konferensi ini diharapkan mampu menghasilkan piagam persatuan umat Islam.
Ali bin Abi Thalib, Pendiri Mazhab Cinta
Ali bin Abi Thalib, Pendiri Mazhab Cinta
- KH. Jalaluddin Rakhmat –
atu-satunya manusia yang dilahirkan di bawah naungan Ka’bah adalah Ali bin Abi Thalib. Ketika ibunya, Fathimah binti Asad, dalam keadaan hamil tua, ia thawaf mengelilingi Ka’bah. Pada saat itulah, datang tanda-tanda bahwa ia akan segera melahirkan. Abu Thalib lalu membawanya masuk ke dalam Ka’bah dan di tempat itulah Ali bin Abi Thalib lahir.
Menurut satu riwayat, ibunya meminta agar anak yang baru lahir itu diberi nama Haidar, yang berarti singa. Kakek dari arah ibunya bernama Asad, yang juga berarti singa. Tetapi Abu Thalib berkata, “Kita tunggu saja sampai Rasulullah saw datang.” Masih menurut riwayat ini, Ali kecil tidak mau menyusu kepada ibunya sebelum Rasulullah saw datang. Ketika Rasulullah saw tiba, ia mengecup Ali dan Ali pun mengecup Nabi. Rasulullah saw menamainya ‘Ali yang berarti orang yang memiliki ketinggian. ‘Ali adalah salah satu nama Tuhan. Misalnya dalam ayat, “Wa lâ ya’udduhû hifzhuhumâ wa huwal ‘aliyul ‘azhîm.” (QS. Al-Baqarah 255). Sama halnya dengan nama Muhammad, yang juga merupakan nama Tuhan, seperti dalam hadits Qudsi, “Ana Mahmud, wa anta Muhammad. Aku Tuhan adalah Yang Terpuji dan engkau juga adalah yang terpuji,”
PAUS BENEDKTUS XVI TEGASKAN DUKUNGAN PROGRAM NUKLIR IRAN
KANG JALAL : KONFLIK SUNNI-SYIAH DI IRAK DISEBABKAN KEHADIRAN AS
KANG JALAL : KONFLIK SUNNI-SYIAH DI IRAK DISEBABKAN KEHADIRAN AS
Wawancara dengan : Ahmad Nurcholish/Syirah
Siang itu, langit
Jakarta terasa sangat menyengat. Tak hanya itu, kepulan asap kendaraan bermotor yang memadati lalu lintas
Jakarta semakin melengkapi kesemrawutan
kota metropolitan ini.
Namun, suasana itu hilang saat memasuki Pusat Studi Islam Paramadina di bilangan Pondok Indah Jakarta Selatan. Dr. Jalaluddin Rakhmat, M.Sc. sedang menyampaikan kuliah di depan mahasiswa Paramadina. Uraiannya yang tandas dengan basis pengetahuan yang luas membuat mahasiswa fokus mendengar ceramahnya.
Jalaluddin dikenal sebagai pakar komunikasi, pemuka agama dan pimpinan Jemaah Ahlul Bait. Ia lebih akrab disapa Kang Jalal. Sejumlah buku telah lahir dari tangannya. Di antaranya adalah Islam Aktual (Mizan Pustaka), Meraih Cinta Ilahi (Remaja Rosda Karya), Madrasah Ruhaniah (Mizan Pustaka), dan Memaknai Kematian (IIMAN).
Ketokohan dan pemikirannya dapat disejajarkan dengan almarhum Cak Nur dan Gus Dur. Bahkan, penulis buku Islam dan Pluralisme: Akhlaq Qur’an Menyikapi Perbedaan ini juga memantik kecaman dari kubu yang bersebrangan dengan gagasan-gagasannya.
Adian Husaini misalnya, dalam situs Hidayatullah.com, ia mengatakan: “Jalaluddin Rakhmat, memanipulasi ayat untuk mendukung gagasan Pluralisme Agama. Cara seperti ini sama saja dengan “menjual minyak babi bercap onta”,” kata anggota MUI ini.
Namun, pria yang lahir di
Bandung , 29 Agustus 1949 ini tetap konsisten dengan keyakinan yang dipahaminya. Termasuk soal nikah mut’ah dan poligami. Baginya kedua hal tersebut dihalalkan oleh ajaran agama yang tidak seorang pun boleh mengharamkannya.
Usai mengajar di PSI Paramadina, Kamis (3/5) lalu ia langsung menuju mess IJABI di Jl. Puri Mutiara II/39 Jakarta Selatan untuk berbincang dengan Syir’ah.
Ditemani sepiring tempe goreng, sepiring tahu goreng, sepiring kacang atom, dan sepiring rempeyek kacang, kepada kontributor Syir’ah Ahmad Nurcholish, Kang Jalal berbicara panjang lebar seputar pertemuan Sunni-Syiah Istana Bogor awal April lalu, tentang Nikah Mut’ah yang sudah disalahgunakan, juga soal poligami yang belakangan ramai diperdebatkan. 6 orang pengurus IJABI turut pula menemani perbincangan akrab dan hangat siang itu. Berikut petikannya:
MM
reborn to be trader
Murrey Math sebuah seni trading maping yg worth it


c: text/html

text:
Bonére
- Keur guna lian ti Bonére, tempo Bonére (disambiguasi).
Bonére (Basa Walanda: Bonaire, Papiamentu: Boneiru) nyaéta hiji munisipalitas husus (resmina badan umum) ti Walanda,[3] nu ngawengku pulo Karibia, Bonére, sarta islét nu teu didumukan, Klein Bonére. Bareng jeung Aruba sarta Curaçao, Bonére ngawangun kelompok nu disebut kapuloan ABC dina Antillen Leeward, rantéy kapuloan kidul ti Antillen Leutik. Bonaire baheula bagian ti Antillen Walanda nepi ka pameupeusannana dina 10 Oktober 2010,[4] basa Bonére (kaasup Klein Bonére) jadi munisipalitas husus dina nagara Walanda.
Tempo ogé[édit | sunting sumber]
Rujukan[édit | sunting sumber]
- ↑ Papiamentu bisa dipaké dina hubungan jeung pamaréntah
"Invoeringswet openbare lichamen Bonaire, Sint Eustatius en Saba" (dalam bahasa Dutch). wetten.nl. Diakses pada 1 Januari 2011.
- ↑ Domain pikeun Antillen Walanda masih aktip sanggues pameupeusannana. Kode ISO 3166-1 alpha-2, BQ, dibentuk pikeun "Bonére, Sint Eustatius, Saba". ("ISO 3166-1 decoding table". International Organization for Standardization. Diakses pada 17 Désémber 2010.) Hiji ccTLD Internét can dibentuk ku IANA, jeung teu kawanoh upami badé dibuka pikeun pandaptaran.
- ↑ (Basa Walanda) "Wet openbare lichamen Bonaire, Sint Eustatius en Saba
(Law on the public bodies of Bonaire, Sint Eustatius and Saba)". Pamaréntah Walanda. Diakses pada 14 Oktober 2010.
- ↑ "Antillen opgeheven". NOS Nieuws. 18 Nopémber 2009. Diakses pada 10 Oktober 2010.
Tumbu kaluar[édit | sunting sumber]
- Pamaréntah
- www.gov.an - portal pamaréntah resmi Antillesn Walanda
- Bonairegov.nl - loka resmi pamaréntah Bonére
- Informasi pulo
Tingali ogé Bonére di Wikivoyage
- TourismBonaire.com - Loka Pariwisata Resmi Bonére
- BONHATA - Bonaire Hotel and Tourism Association
- Lonely Planet - Bonaire
- Bonaireviews.com loka Bonére kalawan poto panorama
- Alam
- Warta
- WebCams
- Breathe Bonaire - webcams langusng ti Bonaire (kaasup webcam megapixel jero laut kahiji)
- BonaireWebCams.com - webcams langsung ti pulo Bonaire
Koordinat: 12°10′N 68°14′W / 12.16°N 68.23°WCitakan:Island territories of the Netherlands Antilles

robotstxt: allowed

filter: keep


text:
Maén bal
-
“Soccer” dialihkeun ka dieu. Keur kagunaan sejen, tingali Soccer (disambiguasi).
Maén bal, atanapi méngbal, sépak bal, nyaéta olah raga nu dimaénkeun antawis 2 di mana saban tim pamaénna 11 urang kalawan hiji bal. Dina abad ka-21, olah raga ieu dimaénkeun ku leuwih ti 250 yuta pamaén di leuwih 200 nagara, nyieunanna olah raga nu pangsohorna sadunya.[1][2][3][4]
Olah raga ieu diaménkeun dina hiji lapangan pasagi panjang ti jukut atanapi jukut jieunan, kalawan hiji gawang di tengah-tengah ti saban sisi pondokna. Tujuan maén bal nyéta nyitak skor ku cara ngasupkeun balna ka gawang musuh. Tim nu boga skor nu panglobana nalika wayahna séép nyaéta nu meunang. Upami skorna sarua, biasana dinyatakeun seri atawa lanjut ka babak tambihan jeung/atawa hiji adu pénalti.
Laws of the Game (aturan kaulinan) aslina disusun di Inggris ku Football Association dina 1863 sarta geus robah-robah saprak éta. Maén bal internasionalna diatur ku FIFA, nu ngurus Piala Dunya FIFA nu dilaksanakeun saban 4 taun.[5]
Daptar eusi
- 1 Étimologi jeung ngaran
- 2 Cara maén
- 3 Sajarah
- 4 Aturan
- 5 Babon organisasi
- 6 Pasanggiri internasional
- 7 Pasanggiri lokal
- 8 Maén bal putri
- 9 Tingali ogé
- 10 Rujukan
- 11 Tumbu kaluar
Étimologi jeung ngaran[édit | sunting sumber]
Aturan maén bal disusun di Inggris ku the Football Association dina 1863 sarta ngaran basa Inggris association football dijeung pikeun ngabédakeunana jeung wangun football nu lian keur éta, utamina rugbi football. Sesebutan soccer asalna ti Inggris, kahiji muncul dina 1880-an salaku hiji singketan Oxford "-er" pikeun kecap "association".[6]
Di Dunya pamaké basa Inggris, olah raga ieu bisana disebut football (atawa footy) di Britania Raya, sarta soccer di Australia, Kanada, Selandia Anyar, jeung Amérika Sarikat. Di Indonésia, umumna kawanoh salaku sepak bola atanapi bola hungkul.
Cara maén[édit | sunting sumber]
Olah raga ieu dimaénkeun dumasar kana sababaraha aturan nu disebut Laws of the Game. Kaulinan ieu dimaénkeun maké bal nu bundeur (kira-kira 71 cm (28 in) kurilingna dina standar FIFA). 2 tim (11 urang saban tim) parebut bal pikeun ngasupkeunnana ka gawang musuh. Tim nu miboga skor nu panglobana basa wayahna béak nyaéta nu meunang; lamun dua tim éta skorna sarua, patandingan éta disebut seri. Saban tim dipingpin ku hiji kaptén nu ngan miboga 1 tanggung jawab sakumaha disebutkeun ku Laws of the Game: dimilukeun dina undian koin saméméh kick-off atawa adu pénalti.[7]
Aturan utamina nyaéta pamaén iwal kiper teu kénging ngeunaan balna maké panangan/leungeunna, kajaba basa pikeun alungan ka jero (throw-in). Sanajan umuna migunakeun suku, pamaén kénging migunakeun sadaya bagian awakna pikeun maénkeun balna, ("nyundul" lamun maké mastaka)[8] salian ti panangan jeung leungeunna.[9] Sadaya pamaén bébas maénkeun bal ka mana waé di jero lapangan, iwal dina posisi offside[10], nu ngahasilkeun tajongan bébas pikeun tim lawanna.
Dina kaulinan nu umum, pamaén ngusahakeun pikeun nyitak gol langkung nyieun kasempetan individual ku cara ngadalikeun balna, saperti kalawan dribbling, ngoper balna ka batur satim, sarta bari najong balna ka gawang musuh, nu dijagaan ku kiper musuh. Pamaén musuh bisa mibogaan kadali balna ku cara motong operan musuhna atanapi ku cara 'tackling musuh nu keur mibanda balna; tapi, kontak pisik biasana bahaya, jeung bisa ngahasilkeun tajongan bébas pikeun musuhna.
Dina tingkat profésional, kalobaannana patandingan ngan nyieun seutik gol. Contona, usum 2005–06 Liga Primér Inggris ngan nyieun rarata 2,48 gol per patandingan.[11] The Laws of the Game teu nyebutkeun posisi pamaén nanaon salian kiper,[12] tapi aya sababaraha posisi husus. Umumna, aya 3 kategori posisi nu utama: striker (atanapi 'pamaén payun'), nu pancén utamina pikeun nyitak gol; bék, nu tujuana nyegah musuhna nyitak gol; sarta pamaén tengah. Pamaén-pamaén dina posisi ieu biasana disebut pamaén outfield, pikeun ngabédakeunnana jeung kiper. Posisi-posisi ieu teras dibagi dumasar wewengkon lapangan di mana pamaén éta. Contona, aya bék tengah, pamaén tengah kénca, jeung pamaén tengah katuhu. 10 pamaén outfield bisa disusun dina rupa-rupa kombinasi susunan. Jumlah pamaén di unggal posisi nangtukeun pola maén tim; upami nu narajang jumlahna leuwih ti jumlah békna nyieun pola maén nu agrésif jeung ofénsif, samentawis nu sabalikna nyieun pola maén nu leuwih defénsif. Ngan aya saeutik larangan dina pagerakan pamaén jadina pamaén bisa gentos posisi iraha waé.[13] Susunan pamaén-pamaén kawanoh salaku formasi. Nangtoskeun formasi biasana hak prérogatif manager tim.[14]
Sajarah[édit | sunting sumber]
Aya sababaraha bukti yén maén bal datangna ti perang-perang jaman baheula. Kaulinan nu aya najong balna geus dimaénkeun di raloba nagara di rupa-rupa jaman. Dumasar FIFA, "wangun pangawalna kaulinan nu mana aya bukti ilmiahna nyaéta hiji latihan ti hiji manual militér ti abad ka-2 jeung ka-3 SM di Cina", nu mana kawanoh salaku cuju.[15] Aturan maén bal modérn dumasar kana usaha patengahan abad ka-19 pikeun ngastandarisasi rupa-rupa wangun maén bal nu dimaénkeun di sakola-sakola di Inggris. Sajarah maén bal di Inggris bisa ditéangan balik ka saheunteuna abad ka-8.[16]
Aturan Cambridge—kahiji dirancang di Universitas Cambridge dina 1848—miboga pangaruh husus kana pamekaran aturan-aturan nu salajengna, kaasup maén bal. Aturan Cambridge ditulis di Kampus Trinity, Cambridge, dina hiji patepungan pawakilan sakola saperti Eton, Harrow, Rugby, Winchester, jeung Shrewsbury. Aturan éta teu diadopsi sadunya. Dina 1850-an, raloba klub nu teu kahubung jeung sakola atanapi universitas dibentuk di sapanjuru dunya panyatur basa Inggris, pikeun maénkeun rupa-rupa wangun maén bal. Sababaraha di antawisna ahirna miboga aturanna sorangan nu béda, cotona Sheffield F.C., nu dibentuk ku urut murid sakola dina 1857,[17] nu mana nuju ka dibentukna Sheffield FA dina 1867. Dina 1862, John Charles Thring ti Sakola Uppingham ogé manggihan sababaraha sét aturan nu boga pangaruh.[18]
Usaha-usaha ieu mangaruhan dibentukna The Football Association (Asosiasi Maén Bal, The FA) dina 1863, nu mana kahiji patepung dina 26 Oktober 1863 di Freemasons' Tavern (Warung [miras] Freemason) di Jalan Great Queen, London.[19] Sahiji-hijina sakola nu diwakilkeun di patepungan ieu nyaéta Charterhouse. Freemason's Tavern jadi patempatan pikeun 5 patepungan salajengna antawis Oktober jeung Désémber, nu mana ngahasilkeun sét aturan komprehénsif kahiji. Di patepungan ahir, panata harta kahiji FA, wakil ti Blackheath, kaluar jeung klubna ti FA ku lantaran dihupusna 2 konsép aturan ti patepungan saméméhna: nu kahiji, ngijinkeun mawa bal jeung leungeun; nu kadua pikeun ngahalangan, lumpat misalna, ku cara najong sampéanna), néngklasanna, jeung nyekelannana. Klub rugbi football Inggris nu lian mimiliuan ieu jeung teu ngagabung ka FA, atawa ninggalkeun FA jeung teras dina 1871 ngawangun Union Rugbi Football. 11 klub sésana, dina kaluluguan Ebenezer Cobb Morley, ngesahkeun 13 aturan asli kauliinan.[19] Sheffield FA maén kalawan aturana sorangan nepi ka 1870-an bari FA nyerep sababaraha aturan éta nepi bédana ngan saeutik.[20]
Laws of the game ayeuna ditangtoskeun ku Badan Asosiasi Maén Bal Internasional (IFAB).[21] Badan éta ngadeg taun 1886[22] sanggeus hiji patepungan di Manchester antawis The Football Association, Asosiasi Maén Bal Skotlandia, Asosiasi Maén Bal Wales, sarta Asosiasi Maén Bal Irlandia. Kompetisi maén bal nu pangkolotna sadunya nyaéta Piala FA, nu diwangun ku C. W. Alcock jeung geus dilombakeun antawis tim-tim Inggris saprak 1872. Patandingan maén bal internasional resmi nu kahiji lumangsung dina 1872 antawis Skotlandia jeung Inggris di Glasgow. Inggris minangka imah pikeun liga maén bal nu kahiji di dunya, nu diwangun di Birmingham dina 1888 ku diréktur Aston Villa, William McGregor.[23] Wangun aslina miboga 12 klub ti Midlands (Daratan Tengah) jeung Inggris Kalér. FIFA, badan maén bal internasional, diwangun di Paris dina 1904 jeung nyebutkeun bakal satia ka Laws of the Game-na Football Association.[24] Tumuwuhna popularitas patandingan internasional ngarah ka pangakuan pawakilan FIFA ka Badan Asosiasi Maén Bal Internasional dia 1913. Badan éta ayeuna miboga 4 wakil ti FIFA jeung 1 ti unggal opat asosiasi ti Britania.[25]
Kiwari, maén bal diulinkeun dina hiji tingkat profésional di sakuliah dunya. Jutaan jalmi biasa angkat ka stadion maén bal pikeun nongton tim dukunganna,[26] samentawis milyaran lianna nongton patandingan di televisi atanapi di Internét.[27] Aya seueur ogé nu maén bal dina tingkat amatir. Dumasar hiji survéy FIFA, dibéwarakeun dina 2001, leuwih ti 240 yuta urang ti leuwih ti 200 nagara régulér maén bal.[28] Maén bal miboga panongton televisi sadunya nu panglobana dina olah raga.[29]
Tim nasional maén bal Basisir Gading ngabantos ngamankeun gencatan pakarang di Perang Sadulur Basisir Gading dina 2006[30] jeung leuwih tebih ngirangan tegangan antawis pamaréntah jeung nu berontak dina 2007 langkung tanding maén bal di ibu kota pamberontakan, Bouaké.[31] Bandinganna, maén bal kawanoh kalawan luas salaku pertimbangan sabab ayana Perang Maén Bal dina Juni 1969 antawis Él Salvador jeung Honduras.[32] Olah raga ieu ogé miburukan tegangan dina awal perang Yugoslav dina 1990-an, nalika patandingan antawis Dinamo Zagreb jeung Red Star Belgrade jadi karusuhan dina Maret 1990.[33]
Aturan[édit | sunting sumber]
Aya 17 aturan di "Laws of the Game". Aturan nu sarua disusun pikeun dipaké dina sadaya tingkat, sanajan modifikasi katangtu pikeun kelompok saperti junior, sénior, putri, jeung jalmi kalawan kakirangan fisik, diijinkeun. "Laws of the Game" dimedalkeun ku FIFA, tapi diurus ku Badan Asosiasi Maén Bal Internasional (IFAB), sanésna FIFA.[34] Tambihannana kana 17 aturan, raloba kaputusan IFAB jeung instruksi lianna mangaruhan régulasi maén bal. Nu pangrumitna nyaéta offside.
Pamaén, kalengkepan, jeung ofisial[édit | sunting sumber]
Unggal tim miboga maksimal 11 pamaén (teu kaasup cadangan), salasahijina kedah janten kiper. Aturan kompetisi bisa nyebutkeun jumlah pamaén minimal dina hiji tim, biasana 7. Kiper mangrupa sahiji-hijina pamaén nu kaci maénkeun balna jeung panangan, tapi sabenerna pamaén nu lian ogé kaci ukur keurthrow-in (alungan ka jero) hungkul. Sanajan aya sababaraha rupa posisi di mana pamaén outfielder (non-kiper) ditempatkeun ku palatih, posisi-posisi ieu teu diterangkeun jeung diatur.[12]
Pakéan (seragam) nu dipibutuh nyaéta baju, calana, kaos suku, alas suku, jeung upami diperlukeun palindung suku. Palindung mastaka sanés kalengkepan dasar, tapi kiwari, pamaén tiasa makéna pikeun ngalindungan soranganna ti kacilakaan. Pamaén teu meunang maké nanaon nu bahaya pikeun manéhna atawa pamaén lian, kawas jewellery atanapi arloji. Kiper kedah maké pakéan anu gampang dibédakeung jeung nu dipaké ku pamaén lian jeung ofisial.[35]
Sababaraha pamaén bisa digentos ku cadangan. Jumlah maksimal panggantian nu diijinkeun dina raloba laga doméstik jeung internasional nyaéta 3, sanajan jumlah éta bisa robah di kompetisi lian atanapi patandingan sababaturan. Alesan digentosna pamaén contona ku lantaran cedera, capé, kirang éféktif, taktik, atanapi miceun waktos. Dina patandingan standar, pamaén nu geus digentos teu kaci maén deui dina patandingan éta.[36] IFAB nyarankeun yén "hiji patandingan kedahna teu dilanjutkeun upami dua tim éta pamaénna nu maénna kirang ti 7 urang." Kaputusan méré poin tina patandingan nu katinggal kitu dumasar kana asosiasi maén bal sosoranganna.[37]
Hiji patandingan diluluguan ku saurang wasit, nu mibanda "kakawassan pinuh ngalaksanakeun Laws of the Game dina patandingan di mana manéhna ditunjuk kanana" (Hukum 5), jeung kaputusanna final. Wasit dibantos ku 2 asistén wasit. Di loba patandingan tingkat luhur, aya ogé saurang ofisial kaopat nu ngabantoasn wasit jeung bisa ngagentos ofisial nu lian.[38]
Lapangan[édit | sunting sumber]
Ku lantaran aturanna disusun di Inggris, jeung ngan diurus ku 4 asosiasi maén bal Britania dina IFAB, diménsi lapangan maén bal standar aslina migunakeun unit impérial. Aturan ayeuna migunakeun diménsi kalawan ajén pakiraan métrikna (dipiluan ku unit tradisional di jero kurung), sanajan pamakéan populér condongna tetep maké unit tradisional di nagara pamaké basa Inggris kalawan sajarah métrikasi nu rélatif anyar (atanapi métrikasi sabagian), saperti Britania.[39]
Panjang lapangan pikeun patandingan internasional déwan 100–110 m (110–120 yd) jeung lébarna 64–75 m (70–80 yd). Lapangan pikeun patandingan non-internasional bisa 90–120 m (100–130 yd) panjangna jeung 45–90 m (50–100 yd) lébarna. Sanajan kitu, dina 2008, IFAB ngasahkeun ukuran panjang standar 105 m (344 suku) jeung lébra 68 m (223 suku) salaku diménsi lapangan standar pikeun patandingan internasional.[40] Kaputusan ieu sabenerna teu pernah diréalisasikeun.[41]
Gurat wates nu panjang ngaranna touchlines, samentwis nu pondok nyaéta goal lines (gurat gawang). Hiji gawang pasagi panjang ditempatkeun di tengah unggal gurat gawang.[42] Jarak antawis 2 tihang gawang vértikal nyaéta 7,32 m (8 yd), jeung tihang horisontalna kedah 2,44 m (8 ft) luhureun taneuh. Jaring biasana dipasang di tukangeun gawang, tapi teu dipibutuh ku aturan.[43] Hareupeun gawang aya nu kawanoh salaku aréa pénalti.
Durasi jeung cara ngeureunkeun waktos[édit | sunting sumber]
Patandingan standar miboga 2 babak. Unggal babak panjangna 45 menit. Biasana aya istirahat 15 menit antawis babak-babak. Wasit nyaéta panjaga waktu resmi. Wasit bisa nambihkeun waktosna dina ahir unggal babak ku lantaran misalna aya pamaén nu digentosan, cidera, atawa hal-hal lianna. Waktu tambihan ieu kawanoh ogé salaku stoppage time, injury time, atanapi loss time. Lilana waktu tambihan dumasar kana kaputusan wasit. Dina patandingan di mana aya ofisial kaopat, nuju ka réngséna hiji babak, wasit méré nyahoan baraha menit waktos anu rék ditambih. Ofisial kaopat teras nginformasikeun para pamaén jeung panongton kalawan nyandak papan nu némbongkeun menit tambihannana. Waktu tambihan bisa ditambih deui ku wasit.[44] Waktu tambihan dipikawanohkeun ku lantaran kacilakaan dina 1891 dina hiji patandingan antawis Stoke jeung Aston Villa. Kaaayaan 1–0 sarta waktosna ngan sésa 2 menit, Stoke dibéré pénalti. Kiper Aston Villa najong balna kaluar lapangan. Basa balna geus balik, waktu 90 menit geus béak jeung patandinganna réngsé.[45] Aturan nu sarua ogé mikawanohkeun yén upami waktosna geus béak tapi aya pénalti nu kedah dilakukeun, durasi babak éta dilamikeun deui nepi ka pénalti dilaksanakeun, ku kituna taya patandingan nu réngsé kalawan hiji pénalti pikeun dilakukeun.[46]
Dina kompetisi liga, patandingan bisa réngsé dina kadudukan seri, tapi dina sababaraha kompetisi sistim gugur, upami hiji patandingan réngséna seri, patandingan éta bisa lanjut ka babak tambihan, unggall babakna 15-menit. Upami skorna masih kénéh seri, sababaraha kompetisi ngijinkeun pamakéan adu pénalti (resmina dina Laws of the Game: "kicks from the penalty mark") pikeun nangtoskeun tim nu mana nu ngalanjutkeun ka puteran salajengna dina turnamén éta. Gol nu dicitak dina babak tambihan diétang kana skor ahir patandingan, tapi gol ti adu pénalti ukur dipaké pikeun nagroskeun tim mana nu meunangna (gol dina adu pénalti teu diétang kana skor ahir).[7]
Dina kompetisi nu migunakeun patandingan 2 laga, unggal tim tanding di stadion kandangna sakali. Skor agrégat ti 2 patandingan éta nangtukeun tim mana nu lanjut. Upami skor agrégatna sarua, aturan gol tandang bisa dipaké pikeun nangtoskeun nu meunangna, nu mana nu meunangna nyaéta tim nu nyitak gol panglobana basa maén di kandang musuhna. Upami hasilna masih kénéh sarua, adu pénalti.[7]
Dina ahir 1990-an jeung awal 2000-an, IFAB nyobian cara nangtoskeun nu meunang tanpa adu pénalti. Di antarana ngeureunkeun patandingan dina babak tambihan, boh basa gol kahiji dina babak tambihan dicitak (golden goal), boh hiji tim skorna mingpin dina ahir babak kahiji babak tambihan (silver goal). Golden goal dipaké dina Piala Dunya 1998 jeung 2002. Patandingan Piala Dunya nu kahiji ditangtukeun ku golden goal nyaéta meunangna Perancis ti Paraguay dina 1998. Jérman mangrupa nagara kahiji nu nyitak golden goal dina hiji kompetisi gedé, ngéléhkeun Céko di final Euro 1996. Silver goal' dipaké dina Euro 2004. Pacobaan ieu duanana teu dilanjutkeun ku IFAB.[47]
Bal asup jeung kaluar[édit | sunting sumber]
Dina Laws of the Game, 2 dasar patandingan nyaéta bal di jeung di luar maén. Ti mimitina unggal babak kalawan kick-off nepi ka réngséna, bal salawasna aya di pamaénan, iwal nalika balna kaluar lapangan, atanapi patandingan distop heula ku wasit. Basa balna kaluar ti pamaénan, maénna di-"ulang" deui ku salasahiji cara ti 8 metode nu aya dumasar sababna:
- Kick-off: sanggeus hiji gol ku tim lawan, atanapi mimitian unggal babak.[48]
- Alungan ka jero: basa balna kaluar ti gurat sisi (nu panjang, sanés nu aya gawangna); dibéré ka lawan ti tim nu pangahirna ngeunaan bal.[49]
- Tajongan gawang: basa balna kaluar liwat garis gawang tanpa hiji skor nu dicitak sarta pangahirna dikeunaan ku tim nu narajang; dibéré ka tim musuhna.[50]
- Tajongan juru: basa balna geus meuntasan gurat gawang tanpa aya gol nu kacitak tina sarta pangahirna dikeunaan ku tim nu ditarajangan; dibéré ka tim nu narajang.[51]
- Tajongan bébas teu langsung: dibéré ka lawanna tim nu ngalakukeun palanggaran "non-pidana", palanggaran téhnis katangtos, atanapi basa pamaénanna dieureunkeun saheulaan. Teu kaci nyitak gol langsung liwat tajongan ieu (tanpa ngeunaan paamén lian).[52]
- Tajongan bébasa langsung: dibéré ka lawanna tim nu ngalakukeun palanggaran "pidana".[52] Kénging nyitak gol langsung liwat tajongan ieu.
- Tajongan pénalti: dibéré ka lawanna tim nu ngalakukeun palanggaran di kotak pénalti soranganna.[53]
- Dropped-ball: basa wasitna ngeureunkeun patandingan saheulaan pikeun alesan-alesan lian, saperti aya pamaén nu cedera serius di lapangan. Kaputusan kieu carang aya dina patandingan normal.[48]
Palanggaran[édit | sunting sumber]
Hiji palanggaran aya basa saurang pamaén ngalakukeun hiji kalakuan katangtos nu kaserat dina Laws of the Game nalika balna keur dimaénkeun. Lalaku anu nyababkeun palanggaran kaserat dina Law 12. Ku sangaja ngeunaan balna maké tangan, néngklasan musuh, atanapi ngadorong musuh, mangrupa conto "pidana", bisa dihukum ku tajongan bébas langsung atanapi tajongan pénalti dumasar di mana palanggaran éta aya. Palanggaran lian dihukum ku hiji tajongan bébas teu langsung.[9] Wasit bisa ngahukum saurang pamaén atanapi ku cara méré pangélingan (kartu konéng) atanapi ngaluarkeunna (kartu beureum). Kartu konéng kadua bisa nyababkeun pamaén narima kartu beureum. Saurang pamaén nu dibéré kartu kuning kawanoh salaku geus "booked", wasit nyerat nami si pamén dina buku resmina. Upami saurang pamaén geus dikaluarkeun, pamaén cadangan teu kénging ngeusian posisina. Non-pamaén saperti ménéjer jeung staf teu kénging dibéré kartu, tapi bisa diusir upami kalakuanna katempo teu sopaneun.[9]
Tinimbang ngeureunkeun patandingan, wasit bisa ngidinkeun patandingan lanjut. Upami kitu, nu kawas kitu bisa nguntungkeun tim lawanna nu ngalakukeun palanggaranna. Hal ieu kawanoh salaku "playing an advantage".[54] Wasit bisa "call back" patandingan jeung méré hukuman éta palanggaran upami teu jadi "advantage" dina "sababaraha detik". Upami hiji palanggaran teu dihukuman ku lantaran keur aya advantage, nu ngalakukeunnana masih bisa dihukum ku sabab palanggaran salajengna nu dilakukeunnana.[55]
Babon organisasi[édit | sunting sumber]
Babon organisasi internasional maén bal (jeung varian-varianna, kawas futsal jeung maén bal basisir) nu diakuan nyaéta Fédération Internationale de Football Association (FIFA). Markas FIFA aya di Zurich. 6 konféderasi kawewengkonan kahubung jeung FIFA; nyaéta:[56]
- Asia: Asian Football Confederation (AFC)
- Afrika: Confederation of African Football (CAF)
- Éropa: Union of European Football Associations (UEFA)
- Amérika Kalér/Tengah & Karibia: Konféderasi Maén Bal Amérika Kalér, Tengah, jeung Karibia (CONCACAF)
- Oséania: Konféderasi Maén Bal Oséania (OFC)
- Amérika Kidul: Confederación Sudamericana de Fútbol/Confederação Sul-americana de Futebol (CONMEBOL)
Asosiasi nasional ngawasan maén bal dina nagara sosoranganna. Hali ieu umumna harina sarua jeung nagara daulat, (conto: Fédération Camerounaise de Football di Kamerun) tapi ngawengku ogé sababaraha asosiasi nu ngawasan éntitas sub-nasional (contona Scottish Football Association di Skotlandia). 208 asosiasi nasional kaafiliasi boh jeung FIFA atanapi konféderasi kabuanaanna.[56]
FIFA miboga tanggung jawab pikeun nyusun kompetisi jeung aturan-aturanna nu patali, tapi Laws of the Game sabenerna diatur ku Badan Asosiasi Maén Bal Internasional, di mana unggal asosiasi ti Britania Raya miboga hiji sora, samentawis FIFA sacara koléktif miboga 4 sora.[25]
Pasanggiri internasional[édit | sunting sumber]
Kompetisi maén bal internasional utami nyaéta Piala Dunya, diatur ku FIFA. Kompetisi ieu lumangsung dina jangka waktos 4 taun. Leuwih ti 190 tim nasional palomba-lomba dina turnamén. Puteran finalna, nu dilaksanakeun unggal 4 taun, mimilukeun 32 tim nasional dina jangka waktos 4 minggu.[57] Turnamén nu panganyarna, Piala Dunya FIFA 2010, dilaksanakeun di Afrika Kidul ti 11 Juni nepi ka 11 Juli.[58]
Aya pasanggiri maén bal dina unggal Olimpiade Usum Panas saprak 1900, iwal dina 1932 di Los Angeles.[59] Saméhémh mimitina Piala Dunya, maén bal nu dina Olimpiade (utamina dina 1920-an) miboga status nu sarua jeung Piala Dunya. Aslina, cabang ieu ngan pikeun amatir hungkul,[24] tapi, saprak Olimpiade 1984, pamaén profésional diidinkeun ngiring, sanajan kalawan larangan katangtos nu nyegahan nagara nurunkeun timna nu pangkiatna. Ayeuna, turnamén maén bal putra dina Olimpiade dimaénkeun ku pamaén U-23. Baheula, Olimpiade miboga larangan ngeunaan umur sababaraha pamaén;[60] tapi praktikna teu aya dina Olimpiade 2008. Turnamén putrina ditambihkeun dina 1996. Lain jeung nu putrana, euweuh larangan ngeunaan yuswa pamaén dina turnamén nu putrina.[61]
Sanggeus Piala Dunya, kompetisi internasional maén bal nu penting lianna nyaéta kajuaraan konféderasi, nu diatur ku asosiasi kabuanaan jeung dilombakeun antawis tim-tim nasional. Kajuaraanna nyaéta Kajuaraan Éropa (UEFA), Copa América (CONMEBOL), Piala Bangsa-Bangsa Afrika (CAF), Piala Asia (AFC), Piala Emas CONCACAF (CONCACAF), jeung Piala Bangsa-Bangsa OFC (OFC). Piala Konféderasi FIFA dilombakeun antawis 6 juara konféderasi, juara Piala Dunya FIFA keur éta, jeung nagara tuan rumah Piala Konféderasi éta sorangan. Kompetisi ieu umumna katémbong salaku pamanasan pikeun Piala Dunya FIFA. Aya ogé kompetisi konféderasi pikeun klub contona saperti UEFA Champions League jeung Copa Libertadores de América. Nu meunang kajuaraan konféderasi ngawakilkeun konféderasina dina Piala Dunya Klub FIFA.[62]
Pasanggiri lokal[édit | sunting sumber]
Umumna, babon organisasi di unggal nagara nguruskeun sistim liga dina hiji usum doméstik, biasana miboga sababaraha divisi, di mana tim-tim mibandaan poin dina sausum dumasar hasil atandinganna. Tim-tim ditempatkeun kana klasemén, diurutkeun dumasar poin nu dipibanda. Dina ahir usum, tim nu panglobana mibanda poin nyaéta nu meunang. Umumna dina ahir usum, sababaraha tim nu pangluhurna promosi ka divisi nu leuwih luhur. Sabalikna, hiji atanapi sababaraha tim nu dina ahir usum jadi panghandapna dégradasi ka divisi nu leuwih handap.[63] Pangajabaan sistem ieu aya di sababaraha liga Amérika Latin, nu ngabagi kajuaraan kana 2 bagian, Apertura jeung Clausura (Basa Spanyol pikeun Pamuka jeung Panutup), ngahadiahan ka unggal juara bagian.[64]
Sababaraha liga top midangkeun pamaén-pamaén béntang; sabalikne di liga nu leuwih leutik, pamaén bisa jadi nu boga gawé lian atanapi amatiran. Lima liga Éropa top – Premier League (Inggris),[65] La Liga (Spanyol), Serie A (Italia), Bundesliga (Jérman), jeung Ligue 1 (Perancis) – mincut raloba pamahttp://tiatizzianni.com/wp-content/uploads/4307103713_0e18a0d57f.jpgn alus sadunya sarta unggal liga miboga total biaya bayaran leuwih ti £600 yuta/€763 yuta/$AS 1,185 milyar.[66]
Maén bal putri[édit | sunting sumber]
Awéwé geus ngulinkeun maén bal saprak patandingan putri nu kahiji kacutat nyaéta dina 1895 di London Kalér. Maén bal pikeun awéwé sok dihubngkeun jeung patandingan amal sarta latihan fisik, utamina di Britania Raya.[67] Cara nempo kieu mimiti ngarobah dina 1970-an kalawan torobosan dina maén bal pikeun awéwé nu diorganisir.
Tumuwuhna maén bal pikeun awéwé, ngahasilkeun kompetisi tingkat boh nasional boh internasional. Maén bal putri pernah miboga "jaman kajayaan" di Britania Raya dina awal 1920-an basa panongtonna nepi ka 50.000 di sababaraha patandingan;[68] tapi dieureunkeun dina 5 Désémber 1921 nalika Asosiasi Maén Bal Inggris nyorakeun sangkan ngalaranganna ti lapangan nu dipaké ku anggotana. Larangan éta dibatalkeun dina Désémber 1969 kalawan pamilihan sora di UEFA pikeun ngakuan sacara resmi maén bal putri dina 1971.[67] Piala Dunya Putri FIFA mimiti dina 1991 jeung saprak éta geus dilaksanakeun unggal 4 taun.[69]
Tingali ogé[édit | sunting sumber]
- Budaya maén bal
- Taktik jeung kaahlian maén bal
- Daptar klub maén bal
- Daptar klub maén bal putri
- Daptar tim nasional maén bal putra
- Daptar panyitak gol top maén bal
- Daptar panyitak gol top maén bal dumasar nagara
- Daptar pamaén bal
- Maén bal Paralimpiade
- Variasi maén bal
Rujukan[édit | sunting sumber]
- ↑ "Overview of Soccer". Encyclopædia Britannica. Diakses pada 4 Juni 2008.
- ↑ Guttman, Allen (1993). "The Diffusion of Sports and the Problem of Cultural Imperialism" Eric Dunning, Joseph A. Maguire, Robert E. Pearton The Sports Process: A Comparative and Developmental Approach, Champaign: Human Kinetics. URL accessed 2008-01-26. "the game is complex enough not to be invented independently by many preliterate cultures and yet simple enough to become the world's most popular team sport"
- ↑ Dunning, Eric (1999). "The development of soccer as a world game" Sport Matters: Sociological Studies of Sport, Violence and Civilisation, London: Routledge. URL accessed 2008-01-26. "During the twentieth century, soccer emerged as the world's most popular team sport"
- ↑ (1996) "Team Sports" Catastrophic Injuries in High School and College Sports, Champaign: Human Kinetics. URL accessed 2008-01-26. "Soccer is the most popular sport in the world and is an industry worth over US$400 billion world wide. 80% of this is generated in Europe, though its popularity is growing in the United States. It has been estimated that there were 22 million soccer players in the world in the early 1980s, and that number is increasing. In the United States soccer is now a major sport at both the high school and college levels"
- ↑ "2002 FIFA World Cup TV Coverage". FIFA. 5 Désémber 2006. Diarsipkan dari yang asli pada 30 Désémber 2006. Diakses pada 6 Januari 2008.
- ↑ Mazumdar, Partha (2006-06-05). "The Yanks are Coming: A U.S. World Cup Preview". Embassy of the United States in London. Diakses pada 6 Juni 2009.
- ↑ a b c IFAB. "Procedures to determine the winner of a match or home-and-away" Laws of the Game 2010/2011 (PDF), 51–52, FIFA. URL accessed 2011-03-04.
- ↑ "How to head a football )". Diakses pada 3 Januari 2011.
- ↑ a b c "Laws of the game (Law 12)". FIFA. Diarsipkan dari yang asli pada 11 Oktober 2007. Diakses pada 24 Séptémber 2007.
- ↑ IFAB. "Law 11 – Offside" Laws of the Game 2010/2011 (PDF), FIFA. URL accessed 2011-03-04.
- ↑ "England Premiership (2005/2006)", Sportpress.com. Disalin 2007-06-05.
- ↑ a b "Laws of the game (Law 3–Number of Players)". FIFA. Diarsipkan dari yang asli pada 13 Séptémber 2007. Diakses pada 24 Séptémber 2007.
- ↑ "Positions guide, Who is in a team?", BBC Sport, BBC, 2005-09-01. Disalin 2007-09-24.
- ↑ "Formations", BBC Sport, BBC, 2005-09-01. Disalin 2007-09-24.
- ↑ "History of Football". FIFA. Diakses pada 20 Nopémber 2006.
- ↑ "History of Football – Britain, the home of Football". FIFA. Diakses pada 20 Nopémber 2006.
- ↑ Harvey, Adrian (2005). Football, the first hundred years, London: Routledge.
- ↑ Winner, David, "The hands-off approach to a man's game", 2005-03-28. Disalin 2007-10-07.
- ↑ a b "History of the FA". Football Association (FA). Diarsipkan dari yang asli pada 7 April 2005. Diakses pada 9 Oktober 2007.
- ↑ Young, Percy M. (1964). Football in Sheffield, 28–29, S. Paul.
- ↑ "IFAB". FIFA. Diakses pada 10 Désémber 2011.
- ↑ "The International FA Board". FIFA. Diarsipkan dari yang asli pada 22 April 2007. Diakses pada 2 Séptémber 2007.
- ↑ "The History Of The Football League". Football League. 22 Séptémber 2010. Diakses pada 4 Maret 2011.
- ↑ a b "Where it all began". FIFA. Diarsipkan dari yang asli pada 8 Juni 2007. Diakses pada 8 Juni 2007.
- ↑ a b "The IFAB: How it works". FIFA. Diakses pada 4 Maret 2011.
- ↑ "Baseball or Football: which sport gets the higher attendance?", The Guardian, 2003-10-09. Disalin 2006-06-05.
- ↑ "TV Data". FIFA. Diarsipkan dari yang asli pada 22 Séptémber 2007. Diakses pada 2 Séptémber 2007.
- ↑ "FIFA Survey: approximately 250 million footballers worldwide" (PDF). FIFA. Diarsipkan dari yang asli pada 15 Séptémber 2006. Diakses pada 15 Séptémber 2006.
- ↑ "2006 FIFA World Cup broadcast wider, longer and farther than ever before". FIFA. 6 Pébruari 2007. Diakses pada 11 Oktober 2009.
- ↑ Stormer, Neil (2006-06-20). "More than a game". Common Ground News Service. Diakses pada 2 Maret 2010.
- ↑ Austin, Merrill (2007-07-10). "Best Feet Forward". Vanity Fair. Diakses pada 2 Maret 2010.
- ↑ "Has football ever started a war?", 2007-02-21. Disalin 2007-09-24.
- ↑ Drezner, Daniel, "The Soccer Wars", 2006-06-04, p. B01. Disalin 2008-05-21.
- ↑ "Laws Of The Game". FIFA. Diakses pada 2 Séptémber 2007.
- ↑ "Laws of the game (Law 4–Players' Equipment)". FIFA. Diarsipkan dari yang asli pada 13 Séptémber 2007. Diakses pada 24 Séptémber 2007.
- ↑ "Laws of the game (Law 3–Substitution procedure)". FIFA. Diarsipkan dari yang asli pada 11 Oktober 2007. Diakses pada 24 Séptémber 2007.
- ↑ IFAB. "Law 3 – The Number of Players" Laws of the Game 2010/2011 (PDF), FIFA. URL accessed 2011-03-04.
- ↑ "Laws of the game (Law 5–The referee)". FIFA. Diarsipkan dari yang asli pada 13 Séptémber 2007. Diakses pada 24 Séptémber 2007.
- ↑ Summers, Chris, "Will we ever go completely metric?", BBC news, BBC, 2004-09-02. Disalin 2007-10-07.
- ↑ "Goal-line technology put on ice". FIFA. 8 Maret 2008. Diakses pada 19 Juni 2010.
- ↑ "FIFA Amendments to the Laws of the Game, 2008" (PDF). FIFA. Diakses pada 4 Maret 2011.
- ↑ "Laws of the game (Law 1.1–The field of play)". FIFA. Diarsipkan dari yang asli pada 13 Séptémber 2007. Diakses pada 24 Séptémber 2007.
- ↑ "Laws of the game (Law 1.4–The Field of play)". FIFA. Diarsipkan dari yang asli pada 11 Oktober 2007. Diakses pada 24 Séptémber 2007.
- ↑ "Laws of the game (Law 7.2–The duration of the match)". FIFA. Diarsipkan dari yang asli pada 11 Oktober 2007. Diakses pada 24 Séptémber 2007.
- ↑ The Sunday Times Illustrated History Of Football Reed International Books Limited 1996. p.11 ISBN 1-85613-341-9
- ↑ "Laws of the game (Law 7.3–The duration of the match)". FIFA. Diarsipkan dari yang asli pada 3 Juni 2008. Diakses pada 3 Maret 2010.
- ↑ Collett, Mike, "Time running out for silver goal", Rediff.com, 2004-07-02. Disalin 2007-10-07.
- ↑ a b "Laws of the game (Law 8)". FIFA. Diarsipkan dari yang asli pada 13 Séptémber 2007. Diakses pada 24 Séptémber 2007.
- ↑ "Laws of the game (Law 15–The Throw-in)". FIFA. Diarsipkan dari yang asli pada 13 Séptémber 2007. Diakses pada 14 Oktober 2007.
- ↑ "Laws of the game (Law 16–The Goal Kick)". FIFA. Diarsipkan dari yang asli pada 13 Séptémber 2007. Diakses pada 14 Oktober 2007.
- ↑ "Laws of the game (Law 17–The Corner Kick)". FIFA. Diarsipkan dari yang asli pada 13 Séptémber 2007. Diakses pada 14 Oktober 2007.
- ↑ a b "Laws of the game (Law 13–Free Kicks)". FIFA. Diarsipkan dari yang asli pada 13 Séptémber 2007. Diakses pada 14 Oktober 2007.
- ↑ "Laws of the game (Law 14–The Penalty Kick)". FIFA. Diarsipkan dari yang asli pada 13 Séptémber 2007. Diakses pada 14 Oktober 2007.
- ↑ "Referee's signals: advantage", BBC Sport, BBC, 14 September 2005. Disalin 2011-03-04.
- ↑ IFAB. "Law 5: Referee: Advantage" Laws of the Game 2010/2011 (PDF), FIFA. URL accessed 2011-03-04.
- ↑ a b "Confederations". FIFA. Diakses pada 4 Maret 2011.
- ↑ Jumlah tim nu asup ka puteran final robah-robah saprak mimitina Piala Dunya. Nu panganyarna nyaéta 32 tim, saprak 1998.
- ↑ "The FIFA Calendar". FIFA. Diakses pada 12 Juni 2010.
- ↑ "Football Equipment and History". International Olympic Committee (IOC). Diakses pada 4 Maret 2011.
- ↑ "Football – An Olympic Sport since 1900". International Olympic Committee (IOC). Diarsipkan dari yang asli pada 1 Juni 2009. Diakses pada 7 Oktober 2007.
- ↑ "Event Guide – Football". sportinglife. 365 media group. Diakses pada 5 Maret 2011.
- ↑ "Organising Committee strengthens FIFA Club World Cup format". FIFA. 14 Agustus 2007. Diakses pada 7 Oktober 2007.
- ↑ Fort, Rodney (September 2000). "Scottish Journal of Political Economy" 47 (4): 431–455.
- ↑ "Estudiantes win Argentina Apertura title", 2010-12-13.
- ↑ Hughes, Ian, "Premier League conquering Europe", BBC Sport, BBC, 2008-03-31. Disalin 2008-05-27.
- ↑ Taylor, Louise, "Leading clubs losing out as players and agents cash in", 2008-05-29. Disalin 2008-11-28.
- ↑ a b Gregory, Patricia, "How women's football battled for survival", BBC sport, BBC, 2005-06-03. Disalin 2010-02-19.
- ↑ Alexander, Shelley, "Trail-blazers who pioneered women's football", BBC sport, BBC, 2005-06-03. Disalin 2010-02-19.
- ↑ "Tournaments: Women's World Cup". FIFA. Diakses pada 11 Maret 2011.
Tumbu kaluar[édit | sunting sumber]
- Federation Internationale de Football Association (FIFA)
- Laws of the Game (LOTG)
- The Rec.Sport.Soccer Statistics Foundation (RSSSF)
Citakan:Association football laws Citakan:Association football terminology Citakan:Association football chronology Citakan:Team Sport Citakan:Olympic sports


text:
Ab urbe condita
- Keur buku nu ngarana sarua, tempo Ab Urbe Condita (buku).
Ab Urbe condita (patali jeung Anno Urbis conditae: AUC atawa a.u.c.) nyaeta basa Laten keur "ti saprak ngadegna Kota (Roma)",[1] sacara tradisional ditetepkeun taun 753 SM. Numutkeun tulisan Livius, ragragna tanggal 21 April taun 753 SM. Istilah ieu dipake ku urang Romawi keur nulis taun.
Tempo oge[édit | sunting sumber]
Catetan jeung rujukan[édit | sunting sumber]
- ↑ Sacara literal ditarjamahkeun minangka "Ti saprak kota diadegkeun".


text:
Celana Lapangan Loreng Pramuka
Harga IDR. 185.000
Ukuran M, L, XL
Harga IDR. 195.000
Ukuran XXL
Loreng Pramuka, Celana Loreng Pramuka, Topi Loreng Pramuka, Jaket Loreng Pramuka, Rompi Loreng Pramuka, Hem Loreng Pramuka, Kedai Pramuka, Toko Pramuka, Produk Pramuka, Jual Loreng Pramuka, jakarta, cibinong, bogor, depok, bandung, cimahi, brebes, palu, makassar, sorong, jayapura, merauke, manokwari, ambon, watampone, buleleng, karanganyar, kuta, manado, puhuwato, palembang, batam, kotawaringin, bontang, klaten, pasuruan, lumajang, bondowoso, wonosobo.


text:
Psikolinguistik
Psikolinguistik (ᮕ᮪ᮞᮤᮊᮧᮜᮤᮍᮥᮄᮞ᮪ᮒᮤᮊ᮪) nyaéta gabungan tina dua kecap 'psikologi' jeung 'linguistik'.[1]
Psikolinguistik nyaéta salah sahiji cabang kaélmuan kabasaan anu ngulik jeung nalungtik faktor-faktor psikologis jeung neurobiologis anu ngamungkinkeun manusa meunang, maké jeung maham kana hiji basa.[1] Awalna mah kajian psikolinguistik téh sifatna leuwih filosofis, sabab can réa pamahaman kana fungsi uteuk manusa.[1] Kiwari geus aya panalungitkan modérn anu maké métode biologi, neurologi, élmu kognitif, jeung téori informasi pikeun nalungtik jeung ngulik cara gawé uteuk mausa dina ngolah basa.[1]
Mimitina mah istilah anu dipake pikeun psikolinguistik téh nyaeta linguistic psychology (psikologi linguistik) jeung aya oge anu nyebutkeun minangka psychology of language (psikologi basa).[2] Tuluy minangka hasil gawe bareng anu leuwih sistematis, mangka lahir hiji kaelmuan anyar anu saterusna disebut minangka psikolinguistik (psycholinguistic).[2]
Psikolinguistik ngawengku prosés kognitif anu bisa ngahasilkeun kalimah anu boga harti jeung bener sacara tata basa tina kandaga kecap jeung struktur tata basa, kaasup ogé prosés anu ngabalukarkeun bisa dipahamna ungkapan, kecap, tulisan, jsb.[1]
Wilayah Kajian[édit | sunting sumber]
Psikolinguistik sifatna interdisiplinér jeung ditalungtik ku ahli dina rupa-rupa widang, kayaning psikologi, élmu kognitif, jeung linguistik.[1] Aya sababaraha sub divisi dina psikolinguistik anu dumasar kana komponén-komponanu ngawangun basa manusa.[1]
- Fonétik jeung fonologi medar sora ucapan.[1] Dina psikolinguistik, panalungtikanana mokus kana kumaha uteuk mrosés jeung maham kana éta sora.[1]
- Morfologi medar jeung ngulik struktur kalimah, utamana hubungan antara kecap anu patali jeung diwangunna kekecapan dumasar kana katangtuan-katangtuan.[1]
- Sintaksis medar jeung nalungtik pola-pola anu nangutkeun kumaha kekecapan dikombinasikeun sangkan ngawangun hiji kalimah.[1]
- Semantik patali jeung ma’na (harti) tina hiji kecap atawa kalimah. Upama sintaks mah patali jeung struktur formal kalimah, semantik mah patali jeung ma’na aktual kalimah.[1]
- Pragmatik patali jeung peran kontéks dina ngainterprétasikeun (ngahartikeun) ma’na.[1]
- Studi ngeunaan cara mikawanoh jeung maca kecap nalungtik prosés anu kawengku dina diserepna informasi ortografik, morfologis, fonologis, jeung semantik tina pola-pola dina tulisan.[1]


text:
Wong Sundha
Wong Sundha (Basa Sundha Urang Sunda) iku sawijining suku bangsa ing Pulo Jawa bagéyan kulon. Wong Sundha rada mèmper wong Jawa budayané. Prabédan utamané yaiku wong Sundha luwih Islami budayané lan sifaté uga luwih égalitèr tinimbang 'wong Jawa Wétanan'. Béda karo wong Jawa, pangaribawa agama Hindu lan Buddha luwih sithik.
Basa sing dipituturaké Wong Sundha kuwi basa Sundha.
Basa[sunting | sunting sumber]
Umumna mah urang Sunda maké basa Sunda (aya sababaraha basa wewengkon, nu masing-masing boga ciri) dina paguneman sapopoé, ngan ka dieunakeun, basa Sunda téh beuki kadéséh ku basa gaul lianna, utamana ku basa Indonésia salaku basa nasional di Indonésia. Di wewengkon wates atawa nu sacara tradisional loba sélér séjén (Jawa), ilahar ogé dipaké basa campuran (Jawa Réang, Jawa Sérang), gumantung jeung saha ngobrolna. Kadéséhna basa Sunda ku basa Indonésia dipangaruhan ku sababaraha hal, di antarana kusabab basa Sunda teu kungsi dipakéna sacara formal, ayana béda basa wewengkon nu kadang dianggap nyusahkeun (sieun salah), sarta lobana sélér séjén nu datang ka Tatar Sunda.


text:
Sinyal haseup
Sinyal haseup nyaéta sahiji bentuk komunikasi optikal anu digunakeun dina jarak anu jauh, anu nanjeur di benua Amerika jeung di nagara Cina jaman baheula.
Ku cara nutupan seuneu ku hiji panutup terus sagancangna muka panutup kasebut, bisa diciptakeun haseup. Ku sababaraha kali latihan, urang bisa ngadalikeun ukuran, wangun, jeung lilana haseup. Haseup bisa katitén ti jarak anu jauh, jeung bisa katénjo ku sing saha anu aya dina jarak visual atawa jarak ténjo. Tempat pangiriman sinyal mindeng ngahaja dijieun pikeun ngalegakeun jarak ténjo. Conto tempat pangiriman sinyal haseup diantarana mangkok batu anu digunakeun ku Urang Indian jeung munara anu aya di Témbok Gedé Cina.
Euweuh kode baku pikeun sinyal haseup; sinyal haseup mindeng ngarupakeun pola anu geus dipasinikeun diantara pangirim jeung panarima. Ku lantaran kitu, sinyal haseup condong ngirim pesen-pesen basajan, jeung ngarupakeun bentuk komunikasi anu kawates.
Rujukan[édit | sunting sumber]
- Gusinde, Martin (1966). Nordwind—Südwind. Mythen und Märchen der Feuerlandindianer (in German), Kassel: E. Röth.
- Itsz, Rudolf (1979). "A kihunyt tüzek földje" Napköve. Néprajzi elbeszélések (in Hungarian), 93–112, Budapest: Móra Könyvkiadó. Translation of the original: ИTc, P.Ф. (1974). KaMeHb coлHцa (in Russian), ЛeHиHrpaд: ИздaTeлbcTBo «ДeTckaя ЛиTepaTypa». Title means: “Stone of sun”; chapter means: “The land of burnt-out fires”.


text:
Soto Hayam
Soto Hayam, nyaéta kadaharan has Indonésia anu dijieun tina kaldu daging sarta sayuran.[1] Daging anu pang mindeng dipaké nyaéta sapi sarta hayam.[1] Sagala rupa wewengkon di Indonésia ngabogaan jenis soto sorangan, kalayan kandungan anu berbeda-beda, contona Soto Kadiri soto Madura, soto Betawi, soto Padang, soto Bandung, soto Sokaraja, soto Banjar, soto Medan, soto Makassar.[1] Soto ogé dingaranan nurutkeun kandunganna, contona soto kotok, soto babat, soto embé.[1]Soto ngabogaan loba kamiripan kalayan sop.[1]
Alatan aya sawatara jenis soto di Indonésia, unggal soto miboga cara penyajian anu beda-beda.[1] Soto bisa disajikeun kalayan sagala rupa lauk, contona krupuk, perkedel, emping melinjo, sambal, saus kacang, sarta nu séjénna.[1] Sarta ogé ogé jeung tambahan séjénna kawas saté endog pindang, saté kerang, jeruk limau, koya (campuran tumpukan kerupuk jeung bawang bodas) dll.[1] Soto biasana dihidangkan jeung sangu minangka menu utama.[1] Tapi, lolobana soto disajikeun sacara misah jeung sangu, kawas Soto Betawi, Soto Padang.[1] Tapi, aya ogé anu disajikeun babarengan jeung sangu atawa soto campur sangu, contona Soto Kudus.[1] Sajaba ti éta, aya ogé soto anu disajikeun kalayan lontong atawa sangu anu geus dimasak kalayan dibungkus daun cau, contona Coto Makassar.[1] Saterusna, aya ogé anu maké mie, sarta lain sangu minangka menu pokona, contona Soto Mie Bogor.[1] Soto Hayam, pohara sedep samara kalduna, leuwih sedep deui Soto Hayam lamun ditambah sambelna.[2]
Resép Soto Hayam[édit | sunting sumber]
Bahan[édit | sunting sumber]
1 Hayam dikulub jeung cai sacukupna
5 endog kulub
2 Kentang kulub
Togé sacukupna
Keripik kentang
Bawang beureum goréng sacukupna
Laja 2 cm
Sereh 1 btg
uyah, lada, gula
Jeruk nipis
Daun bawang, saledri iris lemes.[2]
Samara[édit | sunting sumber]
Bawang beureum 3
Bawang bodas 5 siung
Jahe 1 cm
Konéng 1 cm
Kemiri 5 bh
.[2]
Cara masak[édit | sunting sumber]
- Hayam rebusan di suir-suir,
- Asupkeun samara lemes, sereh, laja, uyah, gula, lada kana kaldu hayam nepi ka ngagolak,
- Sajikan di mangkok kalayan nyusun endog, toge, kentang kulub, suiran hayam sarta siram kalayan kuah, taburi bawang beureum goréng, daum bawang, saledri diluhurna sarta tambahan perasan jeruk nipis.
[2]
Sambal Soto[édit | sunting sumber]
Cabe rawit 5 dikulub, haluskeun béré saeutik uyah sarta béré saeutik cai kaldu panas.[2]


text:
Garéja Yésus Sajati
Garéja Yésus Sajati nyaeta garéja non-denominasi (mandiri) anu didirikuen di Beijing, RRT dina taun 1917. Garéja ieu dimimitian ti Tiongkok dina taun 1900-san, di antara garéja-garéja Protestan, anu teologina ngakar ka Gerakan Pentakosta.
Dina 1939, Injil dikhotbahkeun di Indonesia jeung Gareja Yesus Sajati ogé diadegkeun di Indonesia.
Dina taun 1967, Kukumpulan Internasional Gareja ieu ngabentuk di Los Angeles, Amerika Serikat. Kabéh anggota Gareja ieu sakitar 1,5 juta jelema anu jumlahna aya di lima bénua.
Kasapuluh artikel kapercayaan[édit | sunting sumber]
Kasapuluh kapercayaan nu penting Garéja Yésus Sajati nyaeta:
- Yesus Kristus, Firman nu jadi daging, paeh disalib keur nebus jalma nu dosa, dihudangkeun deui dina poe katilu tuluy naék ka sawarga. Manehna hiji-hijina juru salamet manusa, nu nyiptakeun langit jeung bumi, jeung hiji-hijina Allah sajati
- Alkitab anu diwangun luhur Perjangjian Heubeul sarta Perjangjian Anyar, diilhami ku Alloh, hiji-hijina kabeneran Alkitabiah, sarta ukuran pikeun kahirupan Kristen.
- Kasalametan dibikeun ku kasinugrahan Alloh ngaliwatan iman. Jelema percaya kudu ngandelkeun Roh Kudus Suci pikeun hirup dina jero kasucian, pikeun ngamulyakeun Alloh, sarta pikeun miasih sasama manusa.
- Baptisan cai nyaéta sakramen pikeun mupus dosa pikeun kalahiran balik. Baptisan kudu lumangsung dina cai anu ngocor sacara alami, kawas walungan, sagara, atawa cinyusu. Nu ngabaptis anu geus nampa baptisan cai sarta baptisan Roh Kudus, ngalakonan baptisan dina ngaran Pangéran Yesus Kristus.
- Panarimaan Roh Kudus, anu dibuktikeun jeung basa roh nyaéta jaminan urang pikeun meunangkeun Karajaan surga.
- Sakramen ngumbah suku matak bisa hiji jalma pikeun milu miluan babarengan jeung Pangéran Yesus. Sakramen ieu ogé boga fungsi minangka perikatan mayeng yén urang kudu ngabogaan kaasih, kasucian, kahandap asoran haté, pangampunan sarta pangladén.
- Perjamuan kudus nyaéta sakramen pikeun miéling pati Pangéran Yesus Kristus. Hal ieu matak bisa urang nyokot bagian dina daging sarta getih Pangéran urang sarta ngahiji jeung Manéhna ambéh urang bisa meunangkeun kahirupan abadi sarta dibangkitkan dina ahir jaman. Sakramen ieu diayakeun sasering-seringna.
- Poé Sabat nyaéta poé anu katujuh (Saptu), nyaéta poé anu kudus, anu diberkahan sarta disucikeun ku Alloh. Poé Sabat dipieling di handapeun kasinugrahan Pangéran pikeun miéling panyiptaan sarta kasalametan ti Alloh, sarta kalawan harepan baris reureuh anu kekal di jero kahirupan sanggeus pati.
- Garéja Yésus Sajati, didirikan ku Pangéran urang Yesus Kristus, ngaliwatan Roh Kudus dina wayah 'hujan pamungkas', nyaéta gareja karasulan sajati anu dipulihkeun.
- Datangna Pangéran anu kadua kalinya baris lumangsung dina ahir jaman, sabot Manéhna turun ti surga pikeun ngahakiman dunya: jalma-jalma bener baris meunangkeun kahirupan kekal, sedengkeun anu jahat baris dihukum salila-lilana.


text:
Tangkil
Tangkil (Gnetum gnemon L.) atawa dina basa Indonésia disebut melinjo nyaéta hiji spésiés tatangkalan nu sikian nu terbuka (Gymnospermae) nu wujudna tangkal sarta asalna ti Asia tropis jeung Pasifik Kulon. Tangkil dipikawanoh ogé kalawan ngaran belinjo, mlinjo (basa Jawa), atawa bago (basa Malayu sarta basa Tagalog). Tangkil réa dipelak di pakarangan minangka pangiuhan atawa pangwates pakarangan sarta utamana dimangpaatkeun "buah" jeung daunna.
Gambaran botani[édit | sunting sumber]
Tangkil mangrupakeun tatangkalan taunan nu ngawangun tangkal anu mibanda dua imah (dioecious, aya individu jalu jeung bikang). Tangkalna kukuh sarta bisa dimangpaatkeun jadi bahan bangunan. Daunna tunggal sarta wujudna oval jeung tungtungna mintul. Tangkil henteu ngahasilkeun kembang sarta buah sajati alatan lain kaasup tuwuhan nu kembangan. Anu dianggap buah sabenerna mah nyaéta siki anu kabungkus ku salapis aril anu dagingan.
Pamangpaatan[édit | sunting sumber]
Tangkil arang dibudidayakeun sacara inténsif. Kaina bisa dipaké jadi bahan pikeun papan. Daun ngorana dipaké pikeun bahan sayuran (contona dina sayur asem). "Kembang" (jalu atawa bikang) sarta sikina anu masih laleutik (pentil) atawa anu geus asak dijadikeun ogé sayuran. Siki tangkil ogé dijadikeun bahan baku emping.
Minangka sumber pangan, siki tangkil ngandung kadar urea nu rada luhur sahingga leuwih hadé ulah ngadaharna kaleuleuwihan.


text:
Bandéra Indonésia
Bandéra nasional bandéra Indonésia nyaéta bandéra basajan dua warna (katelah "dwiwarna") nu dibagi sacara horizontal, beureum (luhur) jeung bodas. Warna ieu dicokot ti Karajaan Majapahit abad la-14. Katelah Sang Saka ("dwiwarna nu luhung") Merah Putih ("beureum bodas") di Indonésia, munggaran dipaké ku para siswa jeung nasionalis mangsa awal abad ka-20 nalika dijajah kénéh ku Walanda. Nuturkeun Perang Dunya II, para nasionalis Indonésia mroklamirkeun kamerdikaanana 17 Agustus 1945, bari ngibarkeun bandéra ieu.
Tempo ogé[édit | sunting sumber]
- Daptar bandéra
- Bandéra Monako, Bandéra Solothurn: béda ukuran
- Bandéra Polandia: warna sarua, tibalik


text:
Aristoteles
Aristoteles nyaéta salah saurang filsuf gedé sapanjang sajarah dunya. Rupa-rupa tuisanana jadi dadasar pikeun kamekaran élmu falsafah, fisika, matématika, pulitik, pamaréntahan jeung pangaweruh alam. [1]
Aristoteles lahir di Stagira Chalcidice, Thracia, Yunani taun 384 SM. [1] Anjeunna katurunan saurang ahli tatamba ti Makédonia. [1] Aristoteles ancrub kana pamikiran jeung pangaweruh ti mimiti umur 17 taun. [1] Anjeunna guguru jeung Plato anu satuluyna jadi pangajar di Akademi Plato salila kurang leuwih 20 taun. [1] Nalika muridna (Alexander Agung) ngawasa di Makédonia, Aristoteles balik deui ka Yunani jeung ngadegkeun akademi anu dingaranan Lyceum. [1] Sabada kakawasaan Alexander Agung nyirorot jeung ahirna runtag, Aristoteles hirup dina panglumpatan pikeun ngingkahan pembunuhan siga anu dialaman ku Socrates. [1] Anjeunna ahirna tilar dunya di pangungsian taun 322 SM[1]
Pangaruh Aristoteles kana cara mikri Barat pohara jerona. [2] Dina jaman baheula jeung pertengahan, hasil karyana ditarjamahkeun kana basa-basa Latén, basa Arab, basa Italia, Perancis, Ibrani, Jerman jeung Inggris. [2] Panulis-panulis Yunani anu mucunghul sabadana, kitu ogé filuf-filsuf Byzantium diajar kana karyana jeung neundeun rasa kagum anu pohara gedéna. [2]


text:
MC biasanya memperkenalkan peserta atau artis yang segera akan tampil di atas panggung, berdialog dengan penonton, dan secara garis besar berusaha menjaga tempo acara. Bergantung kepada acara yang dibawakan, seorang MC kadang-kadang dituntut untuk dapat membawakan lelucon atau anekdot.
Contoh MC resepsi pernikahan dalam bahasa sunda. Merupakan acara pernikahan secara umum, anda bisa menyesuaikannya dengan tradisi acara pernikahan di daerah anda.
Berikut adalah contoh teks pembawa acara resepsi pernikahan dalam bahasa Sunda.
BUBUKA
Assalamua’laikum Wr. Wb.
Bapak-bapak, Ibu-ibu para wargi sadayana anu sami llinggih, hormateun simkuring.
Sakumaha ka uninga ku sadayana, Alhamdulillah calon panganten pameget miwah rombongan parantos sumping ngaleut ngengkeuy ngabandaleut,ngembat-ngembat nyatang pinang.
Bismilah, purwa wiwitan ieu pamuka carita minangka pamuka acara.
Babasan padika pagawean lamun nangtung ka jungjunan, sing lulus bantun jeung tumbu buah seureuhna.Neda panyaksen acara bade dikawitan.
MAPAG CALON PANGANTEN PAMEGET
Pangersa calon panganten pameget miwah rombongan.Jagong tuhur meunang ngunun haturan wilujeng sumping, di sugeng ing pucu galuh kelurahan katelahna,tempat anyar pangharepan sarakan keur kahirupan kulawargi.Calon panganten Istri, bisi si jalu hanjelu si lanang honcewang, sumangga geura hayap calon panganten pameget miwah rombongan.
PANGALUNGAN MANGLE
Tawis panampian tatamu, tanda kameumeut, kadeudeuh, tawis asih ti kakasih, tanda tresna kanyaah, mangga geura kalungkeun eta mangle tawis pangrungrum hate perseka kabersihan manah (mangle di kalungkeun).Haturan wilujeng sumping kacalon panganten pameget.
Tutut gunung keong reuma, sumangga geura gek calik.
SESERAHAN
Bismillahhirrahman nirahim
Para hadirin, miwah para tatamu sadayana, khususna ka calon panganten pameget miwah rombongan, bawi raos emutan pribados, pamali mun dilami-lami, teu kedah dilila-lila, nu dianti-anti ti tatadi,di dago-dago ti bareto, ayeuna parantos nyampak. Sok sanaos sami surti, sami uninga maksadna, nanging, kanggo nyumponan tindak tanduk tata titi duduga. Peryoga manusa pangesi dunya, anu parantos dipaparinan manah, rasa, lisan dina saliring dumadi.Teu cekap ku surti sareng tekad wungkul, namung kedah di sarengan ku ucap .
Teu sae miulan awi, mere cai geusan mandi, mere huhut tina guguran.Namung kedah di bejer beaskeun,kembang boled nu tetela.
Para hadirin miwah para tatamu sadayana, acara urang kawitan ku lantunan kalam ilahi nu bade di lantunkeun ku ____________________________
Ngahaturkeun nuhun ka____________________
Nuparantos ngalantunkeun kumandang kalam ilahi, mudah-mudahan ageung manfaatna kanggo numaoskeun khususna, umumna ka urang sadaya anu sami-sami ngupingkeun. ”amin”.
Calon panganten pameget miwah rombongan, mugi teu janten kekeling galih renghat nya mamnahan, aya naon nya pamaksadan. Numawi jauh-jauh di jugjug anggang-anggang di teang. Sumangga geura wakcakeun masing balaka (Sumangga ka pangersa kasepuhan calon panganten pameget dihaturanan kapayun kanggo ngadugikeun lebetning kalbu jeroning ati).
PANAMPIAN
Para wargi sadayana, nembe sami-sami nyakseni gerentes kalbu kasepuhan ti pihak calon panganten pameget miwah rombongan. Lain lantung tambuh laku sanes lunta tanpa seja, purwa aya nu di maksad, seja ngaitkeun janji pasini , manjangkeun simpai babarayaan, sakotretna tina hate.
Sakeser daun satangkal, sabungkus bareng jeng bungkusna nyerahkeun panganten pameget sareng cacandakanna.
Sim kuring saukur darma, teu wasa panjang carita.
Kanggo pang walerna mangga nyanggakeun kanu di sepuhkeun ti pihak calon panganten Istri.Waktos di sayogikeun.
Para wargi sadayana, bingah amarwata suta, bingah ka giri-giri, bingah nu taya papadana. Nugar cadas mangih emas, mobok manggih gorowong, aya jalan komo mentas. Jalan gede sasapuan batu turun kesik naek, itu purun ieu daek, laksana nya pamaksadan.
Kumargi eta mangga geura hayap calon panganten pameget miwah cacandakanana
Mangga cacandakan hiji di dugikeun secara simbolis ku Ibu calon panganten pameget di tampi ku Ibu calon panganten istri.Nusanes namah di antaykeun wae.
(Mangga calon panganten pameget di candak kalebet heula kangge di dangdosan).
AKAD NIKAH
Para wargi sadayana,
Niti wanci nu mustari, ninggang mangsa nu waluya. Malati ligar na ati, campaka mangkak na dada, koleak sakembaran, koceak ninggang ugana.Uga pakaitna tatali asih Ng_____________cep __________________.
Jangji urang pastikeun subaya urang nyatakeun. Nudiseja mang nyata neda panyakseni ti para wargi sadayana, Upacara akad nikah seja
dikawitan.(Mangga candak calon panganten istri ka luar).
Sumangga ka pangersa bapa petugas ti Kantor Urusan Agama kanggo ngalaksanakeun Akad Tikah...........................................................
Alhamdulillah wa sukrulillah kalawan rido gusti anu maha welas tur nu maha asih, oge pangdu’a ti sadayana, akad nikah parantos rengse kalayan lancar.
Acara salajengna di teraskeun kana sungkeman.(Mangga ieu acara disanggakeun kka pangersa_____________________)
DO’A
Acara munggaran dugi ka akhir parantos rengse, mugi urang sadayana aya dina panangtayungan Gusti nu maha suci.
Kukituna kanggo panganteb kahoyong urang sadaya di lajengkeun kana do’a.Kangge mimpin ieu do’a. mangga ka pangersa __________________ di haturanan.
Ti pribados salaku pangatur waktos, bilih aya basa nu teu sampurna, teu merenah sareng tata titi,undak unduk basa, hapunten anu di teda.
Urang pungkas ieu acara ku maos hamdalah
Wabillahi taufiq wal hidayah Wassalamualaikum Wr. Wb.
Contoh MC Perpisahan dalam Bahasa Sunda
Assalamualaikum wr.wb
Sampurasun nu kasuhun ka pupuhu SMAN 1 Sumedang, pupuhu Dinas Pendidikan, komite sakola, guru-guru SMAN 1 Sumedang, bagea ka siswa-siswi SMAN 1 Sumedang, ibu miwah bapak, saderek sadayana, kum ka dulur-dulur nu pengkuh mitra baraya nu satia kana basa jeung budaya sunda.
Sateuacana sumangga urang sasarengan nyanggakeun puji sinareng sukur ka Gusti Nu Maha Agung anu parantos maparin kasehatan sareng kakiatan ka urang sadaya. Alhamdulillah ku jalaran nikmat ti manten-Na dina danget ieu urang tiasa kempel ngariung di ieu tempat dina raraga “Paturay Tineung Kelas XII SMAN 1 Sumedang”.
Sholawat sinareng salam, urang sanggakeun ka jungjunan alam Nabi Muhammad SAW. , ka para kulawargana, para sohabatna, kalih urang salaku umatna. Amin.
Langkung tipayun simkuring seja nyanggakeun pangwilujeng, rehna siswa-siswi kelas XII parantos lulus Ujian Nasional taun 2011.
Sateuacana, didieun aya sababaraha rupi acara. Simkuring bade medarkeun heula runtuyan acarana diantawisna:
1. Bubuka
2. Mapag Pupuhu
3. Aosan Ayat Suci Al-Quran
4. Pidangan lagu ti Paduan Suara SMAN 1 Sumedang
5. Laporan ti pupuhu panata calagara
6. Laporan ti pupuhu OSIS
7. Pidangan tarian (mangrupi tari merak ti wawakil siswi kelas XI SMAN 1 Sumedang
8. Kedal lisan ti wawakil kelas XII
9. Pidangan seni angklung ti Lingkung Seni Sunda SMAN 1 Sumedang
10. Kedal lisan ti pupuhu sakola
11. Pidangan lagu ti Paduan Suara SMAN 1 Sumedang
12. Kedal lisan ti komite sakola
13. Kedal lisan ti Dinas Pendidikan
14. Pidangan upacara adat prosesi paturay tineung kelas XII
15. Doa
16. Pidangan kasenian gondang
17. SMANSA Award
18. Bewara siswa/siswi berprestasi
19. Pembagian STTB
20. Panutup
Supados teu nyangkolong kana waktos, sumangga urang kawitan wae ieu acara ku aosan basmallah sasarengan. Bismillahirrahmanirrahim.
Hadirin anu ku simkuring dipihormat, salajengna hayu urang nyakseni mangrupi pidangan prosesi mapag pupuhu SMAN 1 Sumedang miwah rengrengan. Mangga dilajengkeun ku panumbu catur kasenian.
Hadirin, salajengna hayu urang sami-sami regepkeun aosan ayat suci Al-Quran anu seja didugikeun ku saderk…… ka saderek……dihaturanan.
Nincak kana acara nu kaopat. Urang nyakseni mangrupi pidangan lagu ti paduan suara SMAN 1 Sumedang.
Salajengna nyaeta laporan ti pupuhu panata calagara. Ka saderek…..dihaturanan.
Lajeng, acara nu kagenep nyaeta laporan ti pupuhu OSIS. Ka saderek……dihaturan.
Nincak kana acara nu katujuh, hayu urang sami-sami nyakseni mangrupi pidangan tari merak ti wawakil siswi kelas XI SMAN 1 Sumedang.
Salajengna, acara nu kadalapan nyaeta kedal lisan ti wawakil kelas XII. Ka saderek…dihaturanan.
Lajeng, acara nu kasalapan nyaeta mangrupi pidangan seni angklung ti Lingkung Seni Sunda SMAN 1 Sumedang. Wilujeng nyakseni.
Salajengna, acara nu kasapuluh kedal lisan ti pupuhu sakola. Bapak Drs. H Masduki Heryana M.M anu ku simkuring dipihormat dihaturanan.
Nincak kana acara nu kasabelas mangrupi pidangan lagu ti paduan suara SMAN 1 Sumedang. Wilujeng nyakseni.
Salajengna, acara nu kaduabelas kedal lisan ti komite sakola. Bapak ……… anu ku simkuring dipihormat dihaturanan.
Salajengna, acara nu katilubelas kedal lisan ti pupuhu Dinas Pendidikan. Bapak ……… anu ku simkuring dipihormat dihaturanan.
Ayeuna urang nincak kana acara puncak, mangrupi pidangan upacara adat prosesi paturay tineung kelas XII. Mangga dilajengkeun ku panumbu catur kasenian.
Lajeng, acara nu kalimabelas nyaeta doa. Ka saderek………..dihaturan kanggo mingpin doa.
Salajengna, acara nu kagenepbelas mangrupi pidangan kasenian gondang. Hayu urang sami-sami nyakseni.
Nincak kana acara nu katujuhbelas nyaeta SMANSA Award. Naon atuh SMANSA Award teh?
Acara nu salajengna nyaeta beware siswa/siswi berprestasi.
Lajeng, acara nu kasalapanbelas, hayu urang nyakseni kelas XII dibaragi STTB.
Ibu miwah bapak anu ku simkuring dipihormat. Runtuyan acara parantos dilaksanakeun. Mugi-mugi ieu acara teh aya mangpaatna. Rupina ieu acara teh urang pungkas wae, simkuring Hanifah Alshofa Nurul Aini sareng Deden Kurnia Syam neda dihapunten samudaya kalepatan. Hatur nuhun kana perhatosannana. Mangga urang tutup ku aosan hamdallah sasarengan. Alhamdulillahirabbilalamin….Wassalamualaikum wr.wb
Sampurasun nu kasuhun ka pupuhu SMAN 1 Sumedang, pupuhu Dinas Pendidikan, komite sakola, guru-guru SMAN 1 Sumedang, bagea ka siswa-siswi SMAN 1 Sumedang, ibu miwah bapak, saderek sadayana, kum ka dulur-dulur nu pengkuh mitra baraya nu satia kana basa jeung budaya sunda.
Sateuacana sumangga urang sasarengan nyanggakeun puji sinareng sukur ka Gusti Nu Maha Agung anu parantos maparin kasehatan sareng kakiatan ka urang sadaya. Alhamdulillah ku jalaran nikmat ti manten-Na dina danget ieu urang tiasa kempel ngariung di ieu tempat dina raraga “Paturay Tineung Kelas XII SMAN 1 Sumedang”.
Sholawat sinareng salam, urang sanggakeun ka jungjunan alam Nabi Muhammad SAW. , ka para kulawargana, para sohabatna, kalih urang salaku umatna. Amin.
Langkung tipayun simkuring seja nyanggakeun pangwilujeng, rehna siswa-siswi kelas XII parantos lulus Ujian Nasional taun 2011.
Sateuacana, didieun aya sababaraha rupi acara. Simkuring bade medarkeun heula runtuyan acarana diantawisna:
1. Bubuka
2. Mapag Pupuhu
3. Aosan Ayat Suci Al-Quran
4. Pidangan lagu ti Paduan Suara SMAN 1 Sumedang
5. Laporan ti pupuhu panata calagara
6. Laporan ti pupuhu OSIS
7. Pidangan tarian (mangrupi tari merak ti wawakil siswi kelas XI SMAN 1 Sumedang
8. Kedal lisan ti wawakil kelas XII
9. Pidangan seni angklung ti Lingkung Seni Sunda SMAN 1 Sumedang
10. Kedal lisan ti pupuhu sakola
11. Pidangan lagu ti Paduan Suara SMAN 1 Sumedang
12. Kedal lisan ti komite sakola
13. Kedal lisan ti Dinas Pendidikan
14. Pidangan upacara adat prosesi paturay tineung kelas XII
15. Doa
16. Pidangan kasenian gondang
17. SMANSA Award
18. Bewara siswa/siswi berprestasi
19. Pembagian STTB
20. Panutup
Supados teu nyangkolong kana waktos, sumangga urang kawitan wae ieu acara ku aosan basmallah sasarengan. Bismillahirrahmanirrahim.
Hadirin anu ku simkuring dipihormat, salajengna hayu urang nyakseni mangrupi pidangan prosesi mapag pupuhu SMAN 1 Sumedang miwah rengrengan. Mangga dilajengkeun ku panumbu catur kasenian.
Hadirin, salajengna hayu urang sami-sami regepkeun aosan ayat suci Al-Quran anu seja didugikeun ku saderk…… ka saderek……dihaturanan.
Nincak kana acara nu kaopat. Urang nyakseni mangrupi pidangan lagu ti paduan suara SMAN 1 Sumedang.
Salajengna nyaeta laporan ti pupuhu panata calagara. Ka saderek…..dihaturanan.
Lajeng, acara nu kagenep nyaeta laporan ti pupuhu OSIS. Ka saderek……dihaturan.
Nincak kana acara nu katujuh, hayu urang sami-sami nyakseni mangrupi pidangan tari merak ti wawakil siswi kelas XI SMAN 1 Sumedang.
Salajengna, acara nu kadalapan nyaeta kedal lisan ti wawakil kelas XII. Ka saderek…dihaturanan.
Lajeng, acara nu kasalapan nyaeta mangrupi pidangan seni angklung ti Lingkung Seni Sunda SMAN 1 Sumedang. Wilujeng nyakseni.
Salajengna, acara nu kasapuluh kedal lisan ti pupuhu sakola. Bapak Drs. H Masduki Heryana M.M anu ku simkuring dipihormat dihaturanan.
Nincak kana acara nu kasabelas mangrupi pidangan lagu ti paduan suara SMAN 1 Sumedang. Wilujeng nyakseni.
Salajengna, acara nu kaduabelas kedal lisan ti komite sakola. Bapak ……… anu ku simkuring dipihormat dihaturanan.
Salajengna, acara nu katilubelas kedal lisan ti pupuhu Dinas Pendidikan. Bapak ……… anu ku simkuring dipihormat dihaturanan.
Ayeuna urang nincak kana acara puncak, mangrupi pidangan upacara adat prosesi paturay tineung kelas XII. Mangga dilajengkeun ku panumbu catur kasenian.
Lajeng, acara nu kalimabelas nyaeta doa. Ka saderek………..dihaturan kanggo mingpin doa.
Salajengna, acara nu kagenepbelas mangrupi pidangan kasenian gondang. Hayu urang sami-sami nyakseni.
Nincak kana acara nu katujuhbelas nyaeta SMANSA Award. Naon atuh SMANSA Award teh?
Acara nu salajengna nyaeta beware siswa/siswi berprestasi.
Lajeng, acara nu kasalapanbelas, hayu urang nyakseni kelas XII dibaragi STTB.
Ibu miwah bapak anu ku simkuring dipihormat. Runtuyan acara parantos dilaksanakeun. Mugi-mugi ieu acara teh aya mangpaatna. Rupina ieu acara teh urang pungkas wae, simkuring Hanifah Alshofa Nurul Aini sareng Deden Kurnia Syam neda dihapunten samudaya kalepatan. Hatur nuhun kana perhatosannana. Mangga urang tutup ku aosan hamdallah sasarengan. Alhamdulillahirabbilalamin….Wassalamualaikum wr.wb


text:
Titinggi
Titinggi (Kelas Diplopoda, saméméhna disebut Chilognatha) mangrupakeun artropoda panjang nu awakna silindris sarta boga dua pasang suku dina unggal ruas awakna (antara 20 jeung 100 ruas). Sato ieu kaasup hérbivora, lambat, jeung teu peurahan; béda jeung dulur deukeutna, babakaur (Kelas Chilopoda), nu kaciri tina sukuna nu sapasang dina unggal ruas/bukuna. Titinggi mah lolobana ngahakanan daun nu geus buruk jeung sésa tutuwuhan paéh lianna. Méméh dihakan, titinggi nyékrésikeun cairan pikeun ngabaseuhan kahakananana. Kelas artropoda ieu dianggap mangrupa sato munggaran nu ngajajah daratan dina periode géologi Silurian.
Kaahéngan utama sato ieu téh nyaéta jumlah sukuna, nepi ka dina basa Indonésia mah disebutna gé kaki seribu (suku sarébu). Ogé dina basa Inggris, ngaranna téh millipede, tina basa Latin milli ("rébuan") jeung ped ("suku"). Jumlah suku titinggi sabenerna teu nepi ka sarébu, rata-rata 40-200 pasang, najan aya ogé spésiés langka nu jumlah sukuna nepi ka 375 pasang.
Kusabab sukuna loba tur parondok, titinggi mah ngarayapna kawilang laun, tapi jago pisan dina hal ngaliang. Kusabab laun sahingga moal bisa ngejat mun aya nu rék ngamangsa, cara béla dirina téh ku jalan ngaréngkol jadi bentuk koil—sukuna nyumput di bagian jero, dikuriling ku ruas awak nu haleuras. Aya ogé sababaraha spésiés nu nyékrésikeun cairan peurah, atawa gas hidrogén sianida tina pori mikroskopis sapanjang awakna. Cairan sékrésina aya nu ngandung asam nu bisa ngaduruk éksoskeleton sireum jeung prédator serangga, sarta kulit jeung panon prédator nu leuwih badag. Pikeun manusa mah cairan sékrési ieu teu matak bahya, kudu waspada sotéh mun keuna kana panon atawa kateureuy. Lemur ngamangpaatkeun cairan sékrési ieu pikeun nolak serangga nu sok ganggu, sarta pikeun tujuan psikoaktip. Titinggi aya ogé nu ampibi.
Rujukan[édit | sunting sumber]
- Millipede, Wikipédia édisi basa Inggris (7 Maret 2006).
- Blum & Woodring. 1962. Secretion of Benzaldehyde and Hydrogen Cyanide by the Millipede Pachydesmus crassicutis. Science 138: 513.


text:
Heinrich Rudolf Hertz
Heinrich Rudolf Hertz (22 Fébruari 1857 – 1 Januari 1894) nyaéta saurang fisikawan Jerman anu manggihan pangiriman énérgi listrik tina dua titik tanpa kabel.[1] Panimuanana anu paling mutakhir nyaéta electric charge jump.[1]
Ngranna diabadikeun dina satuan frékuénsi hertz. Hertz (simbul: Hz) nyaéta unit satuan internasional pikeun frékuénsi.[1] Kecap Hertz dipilih pikeun ngahargaan jasa Heinrich Rudolf Hertz kana kontribusina dina widang éléktromagnétisme.[1] 1 Hertz ari dasarna mah hartina hiji gelombang per detik. Ieu unit téh bisa dipaké pikeun gnukur naon baé anu sipatna periodik.[1] Contona: frékuénsi jam nyaéta 1 Hz.[1]
Persamaan pikeun éléktromagnétisme anu dimekarkeun ku James Clerk Maxwell ti taun 1856 nepika 1873 nunjukkeun yén gelombang éléktromagnétik téh disababkeun ku osilasi tina electic charge jeung propagate dina kecepatan cahaya.[2] Maxwell ngira-ngira yén cahaya téh mangrupa gelombang éléktromagnétik jeung wangun lian tina radiasi anu boga panjang gelombang leuih pondok atawa leuwih lila.[2] Hertz ditetepkeun pikeun nyiptakeun gelombang éléktromagnétik kalawan make alat anu ngembangkeun pétélan osilasi.[2] Dina taun 1888 anjeunna ngahasilkeun, ngadetéki, jeung ngidéntifikasi naon anu ku urang kiwari disebut gelombang radio[2]. Herts ogé nilikan yén pakakasna bisa nyieun pétélan seuneu anu leuwih alus upama beunang ku radiasi ultraviolet, akibat tina fénoména anu disababkeun ku foton fotolistrik énérgik ngetok electron tina beungeut logam.[2]


text:
Golongan getih
Golongan getih (atawa golongan darah, atawa tipe getih) maksudna dadaran ciri-ciri sél getih beureum hiji jalma dumasar jenis zat (karbohidrat jeung protéin) dina mémbran sélna. Klasifikasi golongan getih manusa pangpentingna nyaéta ABO jeung faktor Rhesus (faktor Rh). Aya ogé 46 antigén lianna, tapi lolobana mah leuwih jarang batan ABO jeung Rh. Transfusi getih ti golongan nu teu cocog bisa ngabalukarkeun réaksi transfusi imunologis mangrupa anémia hémolitik, gagal ginjal, shock, malah bisa nepi ka maot. Golongan getih ABO ogé aya di simpanseu.
Daptar eusi
Dasar[édit | sunting sumber]
Golongan getih ditangtukeun ku antigén (épitop) dina beungeut sél geih beureum, di antarana aya nu mangrupa protéin, boh nu murni atawa nu meungkeut polisakarida. Euweuhna marka ieu bakal ngarangsang produksi antibodi pikeun ngalawan marka ieu. Mun getih nu asup golonganana salah/béda, getih nu diasupkeun bakal geuwat diruksak. Sésa-sésana ieu nu ngabalukarkeun kasakit.
Élmuwan Austria Karl Landsteiner boga jasa gedé tina papanggihanana ngeunaan sistim golongan getih (ABO) taun 1901; anjeunna dileler Hadiah Nobel widang Fisiologi jeung Kadokteran taun 1930. Sabenerna, taun 1907, ahli serologi Céko Jan Janský sacara mandiri geus mitambeyan klasifikasi getih manusa kana opat golongan, tapi n leuwih diaku mah papanggihan Landsteiner. Landsteiner ngadadarkeun A, B, jeung O; Decastrello jeung Sturli manggihan golongan kaopat, AB, taun 1907. Landsteiner jeung Alexander S. Wiener lajeng manggihan sét antigén pangpentingna kadua, sistim Rhesus, taun 1937 (publikasi taun 1940).
Sistim ABO[édit | sunting sumber]
Sistim Rhesus (CDE)[édit | sunting sumber]
Frékuénsi ABO jeung Rhesus[édit | sunting sumber]
Golongan séjén[édit | sunting sumber]
Fénotipe Bombay[édit | sunting sumber]
Fénotipe McLeod[édit | sunting sumber]
Kompatibilitas[édit | sunting sumber]
Jihat évolusi[édit | sunting sumber]
Jihat sosial[édit | sunting sumber]
Baca ogé[édit | sunting sumber]
Rujukan[édit | sunting sumber]
- Blood type, Wikipédia édisi basa Inggris per 24 Pébruari 2006.
- Landsteiner, K. 1900. Zur Kenntnis der antifermentativen, lytischen und agglutinierenden Wirkungen des Blutserums und der Lymphe. Zentralblatt Bakteriologie 27:357-62.
- Landsteiner, K. & A.S. Wiener. 1940. An agglutinable factor in human blood recognized by immune sera for rhesus blood. Proc. Soc. Exp. Biol. Med. 43:223-224.
- [Benes93] Beneš, J. Člověk. Praha: Mladá fronta, 1993.
Tumbu kaluar[édit | sunting sumber]
- OMIM 110300 (ABO) and OMIM 111680 (Rh/D)
- Racial & Ethnic Distribution of ABO Blood Types - bloodbook.com
- Blood book
- Racial and Ethnic distribution of Rh blood types
- Red Cross Blood Information
- ABO World Téori Jepang pikeun nangtukeun golongan getih
- Definition of Blood Group
- Alternative Definition of blood group
- Rare blood groups


text:
Bias (statistik)
Dina statistik, estimator anu bias nyaeta hiji kaayaan numana nilai rata-rata saluhureun atawa sahandapeun nu ditaksir. Aya dua panilaian anu beda, hiji nempo kana kaayaan nu kacida gorengna, panempo sejenna nyaeta kana kaayaan dina waktu hasil nyieunna leuwih kapake sarta leuwih deukeut kana bebeneran tinimbang kana kaayaan "unbiased."
Hal nu goreng[édit | sunting sumber]
Hiji harti nu disebut sampel bias: Lamun sababara unsur nyaruaan kana sampel nu dipilih tinimbang nu sejen, jeung ngabogaan nilai nu leuwih luhur atawa leuwih handap tina nu ditaksir, hasilna bakal leuwih luhur atawa leuwih handap tina nu ditaksir.
Salah sahiji conto kawentar nu salah waktu nerapkeun sampel bias, kajadian dina poling presiden Amerika taun 1936. Literary Digest ngayakeun polling keur ngaramal yen Alfred E. Landon bakal ngelehkeun Franklin Delano Roosevelt ku 57% lawan 43%. George Gallup, ngagunakeun sampel nu leuwih saeutik (300,000 dibanding 2,000,000), ngaramalkeun Roosevelt bakal meunang, sarta ramalanna bener. Naon nu salah jeung polling Literary Digest? Maranehna ngagunakeun data nu boga telepon jeung mobil keur sampelna. Waktu harita, masih ngarupakeun barang mewah, mangka sampelna didominasi ku golongan menengah ka luhur. Golongan ieu milih Landon, tapi golongan handap milih Roosevelt. Sabab sampelna bisa nujul kana kakayaan nu milih, mangka hasilna jadi salah.
Hal bias ieu ilahar kajadian salaku pasualan milih tinimbang masalah statistical noise: Masalah nu pakait jeung statistical noise bisa dikurangan nu cara nambah jumlah sampel, tapi bias sampel teu bisa gampang dileungitkeun. Dina sababaraha hal, meta-analysis bakal milah data nu hade keur nalungtik kakurangan tina statistical noise, tapi bias meta-analysis bakal jadi biasna sorangan.
Hal nu kadangkala hade[édit | sunting sumber]
Hal bias sejen nu teu kaasup bias dina sampel, tapi kaasup dipake dina statistik nyaeta nilai rata-rata beda tina nilai nu ditaksir. Anggap nyoba naksir parameter make panaksir estimator (hal ieu sababaraha fungsi tina data nu ditempo). Mangka bias hartikeun
Hartina, "nilai nu disangka tina taksiran dikurangan nilai sabenerna ". Bisa oge ditulis
nu hartina "beda nilai nu disangka antara nilai nu ditaksir jeung nilai sabenerna" (nilai nu disangka nyaeta ).
Keur conto, anggap X1, ..., Xn nyaeta variabel acak nu mandiri jeung kasebar identik, unggal sebaran normal nu disangka u jeung varian σ2. Mangka
jadi "rata-rata sampel", tur
jadi "varian sampel". Saterusna S2 nyaeta "bias panaksir" σ2 sabab
Sanajan kitu, panaksir bias ieu, kriteria nu ilahar "kuadrat kasalahan mean", sabenerna leuwih hade (tapi kacida deukeutna) tibatan panaksir teu-bias tina hasil n − 1 dina pangbagi numana n dideukeutan dina ngartikeun S2 di luhur. Saterusna akar kuadrat panaksir teu-bias tina populasi varian lain ngarupakeun panaksir teu-bas tina populasi simpangan baku; keur fungsi non-linier f sarta panaksir teu-bias U tina parameter p, f(U) ilaharna lain panaksir teu-bias tina f(p).
Dina pasualan nu leuwih ekstrim tina panaksir bias bakal leuwih hade tinimbang panaksir teu-bias geus ilahar dipake: Anggap X mibanda distribusi Possion nu nilai disangka λ. Ieu diperlukeun keur naksir
Ngan fungsi tina data nu teu ngabogaan panaksir teu-bias nyaeta
Lamun nilai nu ditempo X nyaeta 100, mangka panaksir sarua jeung 1, sanajan nilai sabenerna bakal leuwih nujul ka 0, nu tibalik sacara ekstrim. Jeung lamun X nu ditempo jadi 101, mangka taksiran jadi teu jelas: nyaeta -1, sanajan gedena nu bakal ditaksir kudu positif. (Bias) panaksir maximum-likelihood
leuwih hade tinimbang panaksir teu-bias dina kayaan mean kuadrat kasalahan
leuwih leutik. Bandingkeun panaksir teu-bias MSE
MSE nyaeta fungsi nilai sabenerna λ. Bias panaksir maximum-likelihood nyaeta:
- .
Bias panaksir maximum-likelihood bisa ngarupakeun hal nu penting. Tempo hiji pasualan numana lobana tiket n dinomeran ti 1 nepi ka n disimpen dina kotak sarta terus dicokot hiji sacara acak, mere hiji nilai X. Lamun n teu dipikanyaho, mangka panaksir maximum-likelihood tina n nyaeta X, ngaliwatan sangkaan X ngan n/2; ngan bisa dipastikeun yen n ngan dina X sarta mungkin leuwih. Dina pasualan ieu, panaksir teu-biasa alami nyaeta 2X.
Tempo ogé[édit | sunting sumber]
- bias disambiguation
- confirmation bias
- publication bias
- selection bias


text:
Sebastian Vettel
Sebastian Vettel (babar di Heppenheim, Jerman, kaping 3 Juli 1987) nyaete saurang tukang balap mobil F1 ti Jerman. Ayeuna ngagabung sareng tim Red Bull Racing, ngagentoskeun posisi David Coulthard anu pensiun di ahir 2008. Sateuacan ngagabung sareng Red Bull, Vettel gabung sareng tim Scuderia Toro Rosso. Puncak prestasina dicetak di musim 2008 kamari, dimana Vettel janten pariah pole position sareng pemenang balap F1 terngora sapanjang sejarah F1. Di Red Bull, Vettel mangrupakeun babaturan satim Mark Webber. Vettel ngamulai debut F1 na di taun 2007 sareng tim BMW-Sauber, teras saatos dua balapan, dirina ngalih ka tim Scuderia Toro Rosso ngagentoskeun posisi Scott Speed anu dipecat.
Statistik[édit | sunting sumber]
- 2006-07; Formula 1 – BMW-Sauber (test driver, satu balapan di AS 2007)
- 2007-08; Formula 1 – Toro Rosso (masuk sejak GP Prancis 2007)
- 2009; Formula 1 - Red Bull Renault (runner up F1 2009)
Tumbu kaluar[édit | sunting sumber]
- ↑ Turun hanya untuk satu balapan saja menggantikan Robert Kubica yang cedera